vnd Durchleuchtigen hochgebornen Fuͤr⸗ 
ſten vnd Herren / Herrn Johans Friderichen Her⸗ 


— 5 * e . 
tzogen zu Sachſſen / des eiligen Roͤmiſchen Reichs 
Ertzmarſchalh vnd Churfuͤrſten / Landgrauen inn Doͤringen / Marg + 
grauen zu Meiſſen / vnd Burggrauen zu Magdeburg. Vnd Herrn 

hiltppſen / Landgrauen zu Seſſen / Grauen zu Catzen Elnbogen / zu 
Dietz / iegenham vnd Nidda. Beſtendige vnd warhafftige / vorant⸗ 
wortung / auch im Rechten gegrůndete widderlegung / Warumb die vor⸗ 
inekute vrſachen derwegen Karl / ſo ſich des namens den funfften / Roͤmi⸗ 
ſchen Kayſer nennet / Ihre Chur vnd F.C. vor vngeborſame Chur vnd 

Fürſten zunorleumen vnterſtanden ! Inn facto vnd inn der that nicht 
War Sondern auff jre Chur vnd F. G. mit lauterm Vngrunde / ers 

klchtet / Das auch derſelbe genante Rayſer / ire Chur vnd F. G. vnge⸗ 
fordert vnd vngehoͤrt / auch vnuberweiſt vnd vnerkand / als feiner Fran⸗ 
ckkordiſchen vorbriefften / vorſtegelten vñ geſchwornen Gbligation/ auch 
dem ſelbſtbewilligten Candt frieden / vnd allen natärlıchen vnd beſchrie⸗ 
benen Rechten offentlich vnd Notorie umidder / krefftiglich nicht hat in 
die Acht erkleren / noch ire Chur vnd F. G. vor Echtiger erkennen moͤ⸗ 
gen / Das auch dieſelbe vormeinte Acht / nichtig vnd vnbůündig / Vnd 
meniglich fo ſich derſelben teilbar machen / do durch zu Recht ſtreff lichen 

vnd Candfridbruͤchigen gewalt vnd freuel vben / vnd jrer Chur vnd F. 

G vnterthanen / vnd Lehens vorwanten / die darauff jrer Chur 
vnd F. G. abfellig zu werden ſich vnterſtůnden / als doch 
derſelben keiner ſo ehren vnd pflichtuorgeſſen 
fein wirdet / wider jre Eyde pflicht vnd eh⸗ 
re handeln / vnd ſolchealle ſich inn 
die peen der Recht vnd des 
Landt frieden vorwir⸗ 
cken theten s°o 


* 
* 
D. M. XLVI. 


Pſalmo XXVI. 


HERR ich lieb die Stete deines 
| Hauſes / vnd den ort / da dein Ehre 
wohnet. 
Namen Seel nicht hin mit 
den Sundern / noch mein Leben mit 
den Blutduͤrſtigen / welche mit boͤſen 


I) tuͤcken vmb gehen. 

IM, 1 PP 

Nu aber HERR onſer Gott / 
u hilff vns von Sennaheribs hand / dz 
a. alle Königreich auff Erden erfaren / 
das du HERR / den wir anruffen / 
1 warhafftiger Gott ſeieſt x 


Jewol wir von Gotts ana 
den JohansFriderich / Der 
tzog zu Sachſſen / Chur⸗ 

fuͤrſt etc. vnd Burggraue zu 

Magdeburg / Vnd Philips 

CLandgraue zu Deſſen / Gra⸗ 

ue zu Catzencklnbogen etc. 

Die rechtmeſſigen vnd ge⸗ 
gruͤndeten vrſachen / vnſer jtzigen furgenome⸗ 
nen Defenſton / vñ wie wir zu derſelben / durch 
widder rechtlichen gewalt / zuerhaltung Got⸗ 
tes ehre / auch der Eibertet vnd freiheit Deud⸗ 
ſcher Nation / etʒlicher maſſen / ſouiel wir in eil 
vnd bey dieſen vnſern Kriegs geſchefften / thuen 
moͤgen / inn druck brengen / vnd es alſo / dieſer 
zeit bey demſelben / bis wir zu notduͤrfftiger aus 
fuͤrung der vmbſtende / vnd gelegenheit der ſa⸗ 
chen mehre muͤſſe / vnd weile erlangten / hetten 
wenden laſſen. So hat vns doch eine aus⸗ 

gegangene gedruckt vnd vnrechtmeſſige vor + 
meinte / nichtige / vnd vmbſtendige Aehts er⸗ 
klerung / im namen Karln / des Fuoͤnfften / der 

ich durch vnſere dauon ausgangen / vñ in die 

ſem vnſern nachgehenden bericht / weiter an⸗ 
gezeigten vrſachen / gehalten Kayſerlichen 
dignitet / Dochheit vnd Ampts / felbft ent⸗ 
ſetzt / zu ferner warhaffter vnd gegruͤndeter ent⸗ 
ſchuͤldigung bewegt vnd vorurſacht. 


A 1 Das 


Churfuͤrſten / Fuͤrſten vnd Stenden des Rei⸗ 
chs / auch inn ſonderheit / an vnſere Fuͤrſten⸗ 
thumb vnd Eandftende vnterthanen zugehoͤri⸗ 
gen vnd vorwandten ſchreibt / Daraus hat ein 
der vorſtendiger / vnd dem ſonderlich die ge⸗ 
ſchwinde practick / vnd anſchlege / welche er zu 
trennung vnd abſonderung / vnter vnſern Mit ⸗ 
vorwandten vielmaln geſucht vnd angerich⸗ 
tet / bewuſt ſein / leichtlich zuuermercken / was 
er damit meinet vnd ſuchet. 


| 
| | Das er nun gleich im anfange / neben 
| 


Nemlich / diefelben auch von vns vnd dem 
gehorſam / auch der pflicht vnd vorwantnis 
damit ſie vns zugethan / abezuziehen / do wir 
doch dieſelben / vnſer Fuͤrſtenthumb vnd Land 
ſtende / vnterthanen zugehoͤrigen / vnd vor⸗ 
wanten alfd erkennen / das fie ſich durch dieſe 
odder dergleichen geſchwindigkeiten / von dem 
das jnen jegen vns gebuͤrt / nicht werden ab⸗ 
wenden laſſen. 2 

Als er dann inn ſolchem druck gemeinig⸗ 
lich durchaus / ſonderlich aber im anfange / 
ſeine angebornezunaigung / ſinn vnd gedanck⸗ 
en / ʒu der Deudſchen Nation / ehre / nutz / 
fromen / vnd wolfart / gerichtet / mit vielen 
ſcheinworten / rhuͤmet / vnd ſonderlich / wie 
er dieſelbe / bey hergebrachter Libertet 3 
a auch 


auch allem friedlichem weſen / ruhe / recht / vnd 
einigkeit gerne erhalten wolte / Achten wir nie⸗ 
mand eins ſolchen vorkerten vrteils ſein / der 
aus den vorgehenden handlungen / geſchich⸗ 
ten vnd ſachen / nicht klar vnd augenſcheinlich 
vorſtehen / vnd ſonderlich / durch dieſen ſei⸗ 
nen furgenomen Krieg / des er ſich widder Got 
vnd Recht / alle fried vnd friedsſtende / abſchie⸗ 
de vnd handelungen / vnd ſonderlich widder 
ſeinen / vnd des heiligen Reichs auffgerichten / 
vnd fur ſich ſelbſt mit bewilligten / auch mit⸗ 
vorfiegeltem vnd angenomen Landfrieden / 
vnſerthalb vnerfordert / vnerhort / mit dem 
wenigſten / nicht vorurſacht / auch one vorge⸗ 
hende / rechtliche erkentnis ſeiner gethanen vnd 
mit leiblichen Ayde geſehwornen Obligation / 
zuentjegen / vnd alſo mit eiteler that / eigens 
gewalts vnd furnemens vnterſtanden / nicht 
vornemen moͤge / wie ſich feine liebliche wort 
mit dem wercke vorgleichen / Vñ das vielmehr 
ſein zuneigung / ſinn vñ gedancken / von anfan⸗ 
ge feiner Regirung bis doher / dohin gerichtet 
geweſt vñ ſein / die Dendſche Nation / fein Va⸗ 
terland / inn vnfrieden / zerſtoͤrung / vnd vorter⸗ 
ben zurichten / vnd dieſelbe ſampt jren Chur⸗ 
fuͤrſtenthumen / Fuͤrſtenthumen vnd Herrſch⸗ 
afften / inn eine erbliche Monarchj / vnd ewig 
ſeruitut an ſich ʒubringen / Zu dem ende hat er 
feine Erbliche Rönigreiche / vnd ande / mit 
| | A ij hoͤchſter 


1 
all, 
IM 


Mi! 0 


— 
= 


Böchfter vngelegenheit vorlaffen / vnd entlich 
wider feiner perſon noch vormogens hierinnen 
vorſchonet. 


Dann wiewol er gleich drauff einfuͤret / 
wie gnedig vnd Veterlich er ſich bemuht / den 
vorterblichen ʒzwiſpalt / der Religion zu Chriſt⸗ 
licher vorgleichung zubrengen / vñ das eingeri⸗ 
ſſen mistrawen inn freundliche verſuͤnung vnd 
guttwilligkeit zurichten⸗ So iſt doch aus allen 
gepflogenen frieds handlungen vnd abſchie⸗ 
den / furnemlich aber aus dem Bundnis/ ſo er 
mit dem Babſt auff gericht / vnd daruon her⸗ 
nacher weitere meldung beſchehen ſol / klerlich 
zubefinden / welcher maſſen er vielmehr allwe⸗ 
gen / auff die entliche vorfolgung vnd ausrot⸗ 
tung / vnſer waren Chriſtlichen Religion / vnd 


auff die gelegenheit deſſelben / gefeben / auch 


die vorgemelte Abſchiede / fried / vnd Frieds⸗ 
ende dohin gerichtet / alſo das vns / vnd vn⸗ 
ſern Mitvorwandten dieſelben nicht lenger be⸗ 
ſtendig blieben vnd gehalten worden ſein / dañ 
bis wir vnſer gebuͤre der Reichshulffen des⸗ 
mal geleiſtet / Wenn das beſchen iſt / ſo hat 
man als dann dieſelben Fried vnd Friedsſten⸗ 
de / inn ʒroeiuel diſputation / vnd andern vor⸗ 
ſtand gezogen / So lang er mit Franckreich 
vortragen / mit dem Turcken einen anſtand ge 
macht / auch der Babſt vnd er / gelegenheit ge⸗ 
; habt / 


| habt / das vormeint partheſſech Trientiſch 
Concilium anzuſetzen / zufurdern / vnd die vor⸗ 
gemelte Bundtnis auffzurichten. | 


Wie wir dann des viel Exempel anzeigen 
koͤndten / vnd ſonderlich aber dis hierinnen zu⸗ 
erzelen nicht vnterlaſſen moͤgen / Als er 
vns / vnd vnſern Mitvorwandten vnter dem 
vorig gehaltenem Reichstage zu Regenspurg / 
Anno 41. ein Declaration vber den Regenſpur⸗ 
giſchen Reichs Abſchied / vnter feinen hand⸗ 
zeichen vnd Kayſerlichen Inſiegel gegeben / 
welche folgends durch Roͤnig Ferdinandum / 
vnd domaln feine Mitvorwandten Kayſerli⸗ 
chen Commiſſarien Prorogirt / Vnd darnach / 
vns vnd vnſern Mitvorwandten / von jme vnd 
feinen Commiſſarien vnd Xetben / dieſe vor⸗ 
troͤſtung vnd zufage geſchehen iſt / das vns 
dieſelbe Declaration vnd Prorogation / inn all⸗ 
wege ſolte gehalten werden / hat er volgends 
auff dem Reichstage zu Speyr / Anno etc. 
44. Vns dem Landtgrauen / vber die vorge⸗ 
melte genugſame erinnerung / ſelbſt eigener 
perfon angezeigt / das er ſich der bemelten De» 
claration nicht zuerinnern wuͤſte. 


Ju dem hat ſich der Biſchoff zu Hildens⸗ 
beim / vnter dem negſt vorgangenen Reichs ⸗ 
tage 


tage zu Wormbs / inn der Fuͤrſten Radt offent⸗ 
lich hoͤren laſſen / der Kayſer hette dem ſegen⸗ 
teil vnd den Stenden / der andern Religion zu⸗ 
geſagt / das der negſt Speiriſch Friedeſtand 
nicht lenger / dann nach der expedition widder 
Franckreich domaln furgenomen / inn krefften 


bleiben ſolt. 


Inn gleichnus / hat ſich der von Gran⸗ 
uel / jegen vns dem Candgrauen / negſt zu Speir 
als domals der genante Rayſer / nach dem Rei⸗ 
chstage zu Regenſpurg / gezogen jn beiſein / 
des Pfaltʒ grauen / ſeiner Lieb / vñ vnſer Rethe / 
auch des Wirttenbergiſchen geſchickten vor? 


nemen laſſen / das der abfebied zu Speir / Anno 


44. nach gelegenheit der zeit vnd leuffte auffge⸗ 
richt worden were / Aber nunmehr wu⸗ 
ſte ſein herre der Kayſer / denſelben Abſchiedt / 


bey den Catholicis nicht zuer halten. 


Inmaſſen dann auch Koͤnig Ferdinan⸗ 


dus / auff dem Geſprechs tage zu Dagenaw / 


Anno 40. ſampt ſeinen mitzugeordenten Ray: 
ſerlichen Commiſſarien / ſich in jrer jegen / den 
genanten Pebſtiſchen gehorſamen Stenden / 


8. gethanen Propoſition / vnuorſchemet hat doͤr⸗ 


ffen vornemen laſſen / das man vns keine Reis 
chshandelungen / noch abſehiede zuhalten 


ſchuͤldig / dann die weren von forcht in des 


uͤrcken 


Tuͤreken gewilligt / dieweil man vnſer / dieſes 
teils hure widder denſelben mit bedorfft 
hette / Ey welche eine ehrliche vnd redliche vr⸗ 
ſach / yns / vnd vnſern Mituorwandten / guten 
glauben zubrechen / were das? bomit ſie auch 
klar bekandt / das fie vns / vnd gedachte vnſere 
Mitvorwandten / vmb vnſere Tuͤrckenhuͤlffen 
vnd gelt / ſehentlich vnd gefehrlich betrogen. 


Aus welchem auch klerlichen ʒuuorſtehen / 
das er die entliche ausrottung vnd vorfolgung 
der Religion / bey jme beſchloſſen / wie die vor⸗ 
angeregt buͤndnis / das alles genugſam be⸗ 
weiſt / anzeigt vnd zuerkennen gibt / vnd allein 
rechter gelegenheit / von einer zeit zur andern ge⸗ 
Wartet hat. 


Vnd domit aber daſſelbe ſein vorhaben / 
einen ſchein haben moͤchte / als ob es ordentli⸗ 
cher / geburlicher vnd rechtmeſſiger welſe beſche 
he So hat er jn allen handlungen dohin / 
gedrungen / das wir / vnd vnſere Mitvorwand⸗ 
ten / ons dem vormeinten Bebſtlichen / vnd 
ſonderlich dem CTrientiſchen parteilichen Con⸗ 

cilio/ vnd deſſelben erkentnis / ſolten vnterwer⸗ 

en / Welehs wir aber / aus vnſern offt 
furgebrachten vrſachen / mit Gott vñ gutem ge 
Weiſſen / nicht thnen / noch follich Concilium 
bewilligen / odder es fur das halten moͤgen / 

wi | | Welches 


welche vormöge der Reichs Abſchiede vorfpro 


chen / aus vrſachen / das der Babſt part vñ Ri⸗ 
chter / zu gleich fein wil / vnd darzu alle die / ſo 
inn dem Concilio Preſidiren / vnd voces deciſi⸗ 
uas haben ſollen / jme gelobt vnd geſchworn 
ſein / welche one zweiuel widder jnn nichts er⸗ 
kennen werden / wie ſich dann ſolchs gleich im 
anfange dieſes vorgemelten partheilichen Tri⸗ 
entiſchen Concilij befunden / do etzliche / feinen 
ſtand vnd weſen wollen angreiffen / hat er die⸗ 


ſelben abgefordert / vnd andere an jre ſtadt vor⸗ 
ordent / von welchem allen auff den Reichste⸗ 


gen / vnd ſonſt / durch die vnſern gnugſame vr⸗ 
ſachen eingefurt / die wir hierzu abermaln repe⸗ 
tiru vnd erholen. 


Vnd iſt alſo dis / ſein / Karls / der ſich eis 
nen Fayſer nennet / entlicher vorſatz vnd an⸗ 
ſchlag geweſt / den Schluſs des vormeinten 
Conciltj / jegen vns / vnd den vnſern zu exequi⸗ 
ren / wie er dann bey etzlichen Potentaten vor 
guter zeit angeſucht / dieſelben zu ſollicher Exe⸗ 
quution auch zubewegen / vnd dardurch vn⸗ 


ere ware Chriſtliche Religion / gentzlich aus ⸗ 
Zutilgen / auch des Babſts Reich / vnd deſſel⸗ 


ben widder Chriſtliche Cehr vnd weſen / Wel⸗ 
ehs er / ſeine ware Chriſtliche Religion nennet / 
danor auch erkennet / ehret / vnd * wn 

erumb 


derinmmb auffzuriehten. 


Dieweil er aber beforget hat / do er ſich 
ſolcher offentlicher Execution wuͤrde vnterfa⸗ 
hen / das er domit / alle Religions Vorwand⸗ 
ten Stende / widder jne bewegen wuͤrde / So 
hat er bey jme ſelbſt / inn radt befunden / einen 
zeitlichen vngehorſam zuerdencken / auff das 
er vormittelſt deſſelben / die vorbemelte Religi⸗ 
ons Vorwandten Stende / trennen / vnd ſon⸗ 
dern moͤchte / ane zweiuel der hoffnung / wann 
er die Vornemen derſelben / gezwungen / vor⸗ 
druckt / vnd vnterſich bracht / das er hernacher 
ſouniel deſter eher / mit den vberigen _/ feine 
gelegenheit ſchaffen / vnd ausrichten koͤnd⸗ 
te 1 N 6 


Vnd wiewol die genandte / Kayſer vnd 
Aoͤnig / jren vleis furnemlich dahin gerichtet / 
dieſe geheimnis vnd hoͤſe practick / widder das 
Suangelium Jeck SV CHAISTET/ 
vnd alle Bekenner deſſelben , zunorbergen / zu⸗ 
nordrucken vnd zuuordecken ! Als ob / die ſa⸗ 
chen nicht den glauben / ſondern etliche vn⸗ 
gehorſamen allein betreffen ſolten / So hat 
doch GO dt der Allmechtige / die dinge / fo 
wunder barlich geſchickt / das jhe mehr fie bei⸗ 
de dieſelben anſchlege haben wollen ferben vnd 
vorſtreichen / domit ſie nicht gefeben wurden / 
33 ' | B 6 das 


das ſie jre gegebene fried vnd friedſtende / bre 
chen / vnd vnter ſolchem vntterden ſchein / die 
guthertzigen auff hielten / Ibem ehr ire Radt⸗ 
ſchlege / ſchlus vnd voreinigungen heller an tag 
kommen / vnd meniglichen offenbar werden. 


Dann was der Babſt von dieſem Kriege / 
an die dreiseben orter der gemeinen Aydgenos⸗ 
ſchafft geſchrieben das iſt newlich im druck 
ausgangen / daraus auch vnwiderſprechlich 
zubefinden / das der Dabſt / vnd vorgemelter 
Karl / der ſich nennet / einen Rayſer / ſich wid⸗ 


der Gott vnd ſein Wort vorgliechen / daſ⸗ 


ſelbe gentzlich auszurotten / Ju dempffen / 
vnd zuuordrucken / Vnd dann aber 

die ding noch mehr / weiter auch ſtadtli⸗ 
cher vnd glaubwirdiger an dentaß kommen 
vnd meniglich daraus vornemen moͤchte / wes 

jr ſinn ged ancken vnd entlich gemuͤte ſey⸗ So 
at Gott der allmechtige dem Babſt den mund 
auffgethan / dieſe geheimnis vnd boͤſe pra⸗ 
ctiken ſelbſt zuoffnen / dann welcher maſſen 
er durch feine Botſchafft die WMundnis / zwi⸗ 
ſchen jme / dem Babſt / vñ genandtem Rayſer⸗ 
auff gericht / gemeiner Aydgnoſchafft vorle⸗ 
en / vnd denſelben danon Abſchrifft widder⸗ 
aren laſſen / worauff auch dieſelbe Bundtnis 
gericht / vnd geſtelt ſey / das wirdet der Ab ⸗ 
druck ſolcher noͤtel / ausdrücklich n 95 


en / 


ben / vñ meniglich daraus noch eigentlicher / ge 
wiſſer vnd vngezweiffelter / abnemen / das der 
Babſt / vnd er inn krafft dieſer voreinigung be⸗ 
ſchloſſen / dieſen Krieg / nicht alleine widder 
die Proteſtirenden / vnd die ſo wider das Con⸗ 


cilium Proteſtirt haben / auch wider die / ſo mit 


vns inn Chriſtlicher einigung ſtehen / ſondern 


widder alle die / ſo (wie ſie es nennen) inn die⸗ 


ſem misglauben vnd jrthumb ſein / furzune⸗ 


men / vñ zunolenden / des entlichen furſatzes den 
gehorſam / des Stuls zu Rome / vnd jre grew⸗ 
lich Abgoͤtterey (die fie jren alten warhafften / 


vnd vnzweiffelhafftigen glauben heiſſen) zu⸗ 


wider bringen / inn welcher Bundnis / auch 


vorſehen / das der genant Aayfer / keinen vor⸗ 


trag mit vns / vnd vnſern Vorwandten / anne⸗ 
men / odder auffrichten ſol / das do dieſem 


Ariege oder glauben / jrer Vorwandten Chri⸗ 


ſtlichen Kirchen / widderich / oder zu nachteil 


ruͤren möchte / ane erleubnis vnd bewilli⸗ 


gung des Babſts / odder deſſelben vnd des Roͤ⸗ 


miſchen Stuls / Legaten Mit was ehren 
vnd gutem gewiſſen / nn gemelter Karl / genant 
Kayſer / vnd fein Bruder der Rönig / ſich 


auff ergangenem Reichstage / jtzt zu Regens ⸗ 


purg / vnterſtanden / alle Stende des Reichs 
eme niglich / vnd dann etzliche in ſunderheit / 


beiriglich ʒuperſuadiren / ja hoch zubetheuren / 


das er der Religion halben / keinen Krieg fur ⸗ 
D ij nemen/ 


* 


a 7 * & Ä 
ter 


nemen / ſondern den zwiſpalt derſelben / dureh 
guͤtliche wege erörtern wolle / vnd wie er ſeine 
zuſagen / vnd Reichs Abſchied / auch die auff⸗ 
gerichten friede / vnd Friedsſtende / gehalten / 
das laſſen wir meniglich vrteilen. Su dem / 
das er auch vns / dem Candgrauen / negſt zu 
Speyr ſelbſt angezeigt / vnd der Granuehl vns 
gefebrieben / das er mit dem Dabſt keine ei⸗ 
ning vnd Bundtnis hette / Vnd hieraus 
ſicht man die art vnd eigenſchafft / ſeins Va⸗ 
terlichen gemuͤts / auch die ſinne vnd gedan⸗ 
cken zu friede / ruhe / vnd einigkeit / der Dend⸗ 
feben Nation geneigt. 


Vnd / wer hat jhe mehr ſolliche ontrew er⸗ 
faren / das ein Roͤmiſcher Bayfer / alle Chur 
fürften/ Fuͤrſten / vnd Stende des Reichs / mit 
vorkerten worten / eins dinges zubereden vnter⸗ 
ſtehen fol / do er doch das widderſpiel bey ſme 
vorlangft beſchloſſen / vnd ein anders im her⸗ 
tzen vnd gemuͤte tregt ? ¶Vnd darff ſich dane⸗ 
ben / einen friedlieben den Kayſer / beſchn⸗ 
tzer / vnd beſehirmer des Vaterlands / nen⸗ 
nen / wie aus vorberuͤrter Bundtnis ʒuſehen / 
das die vorlangen hat ſollen auff gericht wer⸗ 
den / vnd doch mit dem beſchluſs / bis auff des 
Diſchoffs vnd Cardinals zu Trient ankunfft / 
vorzogen worden. | 


Wir 


Wir wiſſen vns der angezogen VDörwant 
nis / wie die Stende des Reichs / einem Roͤmi⸗ 
ſchen Bayfer zugetban fein / wol zuerinnern / 
vnd gleichs fals auch / was domaln / der Kayſer 
inn der Franckfurdiſchen Obligation / auch ab 
ſchieden des Reichs / vnd ſonderlic hen auffge⸗ 
richten Contracten vnd Vortregen / ſich bin» 
widder jegen Churfuͤrſten / Fuͤrſten / vnd Sten⸗ 
den des Reichs / vnd Vns / vorbunden vnd vor 
ſehrieben / Auch wie er one das / gegen vns / 
als des heiligen Keichs belehenten Churfuͤr⸗ 
ſten vnd Fuͤrſten / mit gleichmeſſiger gegen Ob⸗ 
ligation / aller der Artickel vnd Puncten halben / 
ſo inn feiner vormeinten Acht ſchrifft / aus vn⸗ 
ſer lehens pflicht / angezogẽ / beſage der Recht/ 
widderumb vorhafft geweſt / Welchermaſſen 
er aber ſolche gegenpflicht ! gege 
vnd halten thut des iſt ama; Vnd ſonder⸗ 
lich aus dem Fedde / das er vns vnſer 
Fuͤrſtenthumb / Lande vnd Lehenſchafften zu 
entfetzen vB zu priniren /vormeint / one bewei⸗ 
ſete ſchult vnd vrſachen / vnd Rechtliche erkent⸗ 
Ns / welchs doch inn feinen ſelbſt Lebenrech =\ 
ten / ein treubruch des Cehenherrn / jegen dem 


det. | 
Es weis auch one zweiffel ein jeder Ebrift/ 
das der gehorſam Gottes / allem zeitlichen ge⸗ 
horſam vorzuſetzen. ei 
15 Darzu 


Lehen Manne genent / vnd dafur geacht wir⸗ 

Darzu iſt es in der Welt alfo/wie man dis 


inn Bibliſchen vnd andern Miſtorien findet⸗ 


herkomen / wenn eine Oberkeit die Abgoͤtterey 


beſchirmen / vnd die vnterthanen darzu drin⸗ 


gen / auch mit gewalt one recht / handeln wol⸗ 


len / das die vnterthanen der Reiche / denſel⸗ 
ben widderſtanden. 


Vnd do er ſeine Obligation / datzu jnen 

die Rechte verpflichten / auch Abſchiede / vor⸗ 

trege vnd vielfaltige zuſagen / ſo er geſchworn / 

vorſchrieben vñ zugeſagt / ſegen vns fo getrew 
lich / als wir vnſer ſchuͤldige gehorſam / jegen 
jme gehalten / ſich ſeins Bayferlichen Ampts 
nicht mis braucht / vnd nicht viel mehr luſt ge⸗ 

habt / Gottes Ehre⸗ Wort / vnd Warheit / 
das er Lutheriſche vñ Ketzeriſche Kere nennet / 
auch die Freyheit der Dendſchen Nation zunor 
hindern / So were Fries t e / vnd einigkeit / 
dauon der bemelte fein druck mit worten ſagt / 
im wercke woͤl erhalten / vnd dis ſtzig furneh⸗ 
men abgeſtelt worden. 5 | 


Dann hette er vns jhe vorgefordert / vnd 
vor allen Reichs ſtenden vnſer antwort auff ſei⸗ 
ne vormeinte beſchuͤldigung gehoͤrt / ſo were 
daraus klar befunden worden das er keinen 
vngehorſam / jegen vns hette mögen mit grun⸗ 
vorgeben / noch ſonſt keine andere vrſach woid⸗ 
n der 


der uns haben moͤgen / darumb er mit vns nicht 
vortragen were. | 


Das wir aber ferner angezogen werden / 
das wir jm ſeine gehabte muͤhe / arbeit vnd vil⸗ 
faltige vleiſſige handelungen vorhindert / vnd 
jme die ſchůldige gehorſam entzogen / vns wid⸗ 
der jne auffgeleihnet ꝛc. Solchs wirdet vns mit 
vngrunde / vnd keiner billigkeit zugemeſſen 
dann wie vntertheniglich vnd vleiſſig / wir vnd 
vnſere Mitvorwandten / auff den gehaltenen 
Keichstegen / vnd ſonſt/ vmb ware Ehriſtliche 
Reformation / auch vmb freundtliche vnd 
Chriſtliche vorgleichung / inn einem freihen 
Chriſtliehen Concilio / inn Deudſcher Nati⸗ 
on zuhalten / Nacional vorſamlung oder Rei⸗ 
chstag / angehalten / auch daneben geſucht / 
das beſtendiger fried / vnd gleichmeſſig Recht / 
im Reich hette mögen erhalten werben / Wie 
wir vns auch zu allen ſchuͤldigen huͤlffen / da⸗ 
rauff erboten / dieſelben trewlich gelaiſtet / nd 
welcher geſtalt wir vns alles vnterthenigen ge⸗ 
horſams beflieſſen / das iſt meniglichẽ bewuſt / 
alſo das er auch vns / dem Landgrauen / zu Re⸗ 
genspurg / Anno 41. Folgends zu Speir / Ana 
no 44. auch jtzo / Anno 46. daſelbſt zu Speyr 
darumb gedanckt / das wir zu vorgleichung der 
Religion / allen vleis gethan haben / 3 wiſſen 

| Eos far: 


— 


fur gewis / das jme fein eigen gewiſſen anders 
ſagt / Es ſol aber hernach an feinem orte wei⸗ 
ter ausgefurt vnd dargethan werden / vnd do⸗ 
mit auch / wie er vns mit gewalt vnd vnwarheit 
vorbotener Conſpiration / beſchuldigt. 


| Vnd nach dem er aber vns / den Landgra 
nen / anzeucht / das wir vns jegen etzlichen den 
furnembſten gliedern / vnter ertichtem ſehein / 

vnd geſuchter anforderung / inn Kriegshande⸗ 

kung begeben / vnd diefelben mit abſchatzung 
treff licher Summen geldes / vorgewaltiget. 


Darzu ſagen wir / nicht an ſein / das wir 
jegen etzlichen Biſchoffen / vorgangener jar / 
durch glaubliche vrſachen / die vns alzu be ⸗ 
wegt / zuhandeln vorgehabt / Es iſt aber 
doch meniglichen bewuſt / das wir durch die 
beide vorftorbene Churfürften / Pfaltzgraff 
Ludwigen / bey Rein / feliger gedechtnis⸗ vnd 
Biſchoff Neicharten zu Trier / ſolcher vnſer 
handelung halben / mit denſelben Biſchoffen 
vortragen. 

Zudem / das vns der Kayſer ſoleher Hands 
jungen halben geſchrieben / ob er wol daruber 
ein vngnedigs gefallen getragen / So were er 
doch numehr mit vns wol zufrieden / dieweil 
wir domaln vnſere Ruͤſtung vnd furnemen ab⸗ 
geſtelt hetten. 21 

las 


| Als er vns auch auff dem Reichsta⸗ 
ge zu Augspurg / dieſer ſachen halben angeſp⸗ 
rochen / haben wir jme / in beyſein Koͤnigs Fer⸗ 
dinandj / Pfaltzgraff Friderichs / vnd Dertzog 
Heinrichs von Braunſchweig / vnd des Pros 
ſts zu Waltkirchen / vñ Biſchoffs zu Dildens 
heim / einen ſollichen bericht gethan / das er 
deſſelben abermals zu friden geweſt / vnd ge⸗ 
ſagt / do wir vns inn ſachen / der Religion recht 
ra, würden / wolt er vnſer gnedigſter Rays 
ger fein. er | 


: Darumb ſo kan er dieſelbe vnſere han ⸗ 
delung zu keiner vrſachen / dieſes ſeins Zus 
gs / gegen Uns / mit einicher billigkeit fur⸗ 
geben. 


So ſeind wir auch des Wirttenbergiſchen 
handels halben / vñ das wir Mertzog Vlrichen 
zu der Recuperation des Landes / widder ges 
holffen / mit dem Roͤnige / zum Caden in Behe 
men / durch Dertzog Jorgen zu Sachſſen / vnd 
den Biſchoff zu Meintz / vortragen / welchen 
vortrag er Katificirt. 


Vnd daruber hat er mit vns zu Regenſpurg / 
nicht allein dieſer / ſondern auch / der Wirtten⸗ 
bergiſchen vñ anderer ſachen halben / einen vor 
trag gemacht vnd darinnen alle ſolche ſachen / 

fie feind heimlich odder offentlich / gentzlich 
fallen laſſen. 5 


Darnach / fo kompt er auff den Brann⸗ 
ſchweigiſchen handel / wolt denfelben auch 
gern zur vrſach ſeins fut habenden Kriegs ge⸗ 
brauchen / vnd ſchleuſt mit keinem grunde / 
wie das wir einen offenen Krieg furgenomen / 
vnd einen Fuͤrſten mit Heeres krafft vberzogen. 


Darauff achten wir die vrſachen / vnſer / 
vnd vnſer Mitvorwandten / rechtmeſſigen De⸗ 
fenſion jegen Hertzog Heinrichen von Braun 
ſchweig / geuͤbt vnd furgenomen / dieweil dieſel⸗ 
ben ſo offtmals dargethan / vnd im druck aus 
gangen / in ſpecie alhie zuerzelen / von vnnoͤten 
ſein. | 
Allein wollen wir dis / bey diefen puncten 
erregen / das wir dem genanten Kayſer / Bönige 
vnd auch allen Churfuͤrſten / Fuͤrſten vnd Sten 
den des Reichs / auff dem negſt gehaltenẽ Reich 
ſtage zu Speir / Anno 44. einen klaren beſtendi⸗ 
gen / vñ gegrundeten bericht / ſolcher vnſer De⸗ 
fenſion gegeben / auch mit warheit vnd grun⸗ 
de ausgefuͤrt / wie Hertzog Heinrich von 
BDraunſchweig / alle Juſſton / Suspenfion 7. 
Mandaten / vnd gebot verachtet vnd nicht ge⸗ 
halten / ſondern daͤrüber / die Stete Goslar vnd 

; Braun⸗ 


Draunſchweig alſo vorgewaltigt / vnd beſeh⸗ 
wert / das wir ſie vor ſolehem ſeinem / zugefuͤg⸗ 


tem gewalt erretten muͤſſen / vnd mit ſolcher 


Defenſton / nicht lenger haben innehalten Lone 
nen / vnd ſonderlich / dieweil er den Kayſerli⸗ 
chen Commiſſarien / Eberten von Freyberg / 
vnd Doctor Knollern / welche domaln zu jme 
geſchickt waren / offentlich geſagt / das er gede⸗ 
chte / fich bey dem vormeinten vnd partheiſch⸗ 
en Achtyrteil / des vordechtigen Cammergeri⸗ 
chts / wider Goslar ergangen / zu handhaben / 
vnd darbey / fein leib vnd gut auff zuſetzen / vnd 
darauff / auch ſolehs mit dem wercke beweiſt / 
vnd mit der that / fur vnd fur / fortgefaren. 


Wes Wir dann dieſer dinge vnd anderer 


ſeiner vnfuͤrſtlichen ſtuͤcke / vnd thaten hal⸗ 
ben dargethan / auch Incontinenti / glaubwir 
diglich beſcheint / vnd vns zu weiter beweiſung 


erboten / das iſt jme / vnd dem Koͤnige / auch an 
dern Churfürften/$ürften vnd Stenden / noch 


wol bewuſt. 


Vnd wiewol Hertzog Deinrich einen vor 
meinten / nichtigen jegenbericht gethan / da⸗ 


rauff wir vns alsbalde / mit vnſer gegruͤndten / 
vnd beſtendigen notdurfft widderumb gefaſſet 
gemacht / vnd vmb weitere andientz bey genan⸗ 


temRayſer / angehalten / So hat er vns doch in 

ſolcher vnſer gefaften Antwort, weiter nicht 
wollen hoͤren. | 

Gleichwol haben wir dieſelbe / Churfuͤr⸗ 
ſten / Fuͤrſten / vnd Stenden des Reichs / in ſch⸗ 
rifften vbergeben / Aber worumb hat der ge⸗ 
nante Kayſer / die ſachen nicht genugſam ge⸗ 
hoͤrt / vnd mit ſampt den Churfuͤrſten / Fuͤr⸗ 
ſten vñ Stenden des Reichs / erkentnis / darinn 
ergehen laſſen ? Es hat jhe an Vns vnd vnſeren 
Mitvorwandten nichts gemangelt⸗ 


ſer hat aber zu dem mal zu Speir / one zwei⸗ 


fel der groſſen huͤlffe halben / die er doſelbſt zu 


Speir wider Franckreich / vnd den Tuͤrcken be⸗ 
gert / vnd auch erhalten / furſetziglich domit in⸗ 
ne gehalten / vnd einen andern weg /nemlich / 


der Sequeſtration furgeſchlagen. 


Vnd wiewol ſolche handelung der Se⸗ 
queſtration / durch vorhinderung des Kriegs / 
gegen Franckreich furgenomen / daſelbſt zu 
Speir anfteben blieben ſo hat er doch auff den 
vorgangen Reichstag zu Wormbs / abermals 


hefftig angehalten / jme ſolche Sequeſtration 


zubewilligen / Welchs wir jnn dann äbvnange⸗ 
ſehen / das wir ſolchs von Rechts wegen / ni? 
cht ſchuͤldig geweſt / damaln / zu ehren vnd ge⸗ 


fallen gethan / vnd gewilliget / der geſtalt / das 
das Land Braunſchweig / in Dfaltsgraff Fri⸗ 
95 Sr 


derichs 


derichs / vnd Hertzog Danfen von Beiern / 
zu Symern / hande geſtalt / vnd jnen die ad⸗ 
miniſtration / bis zu guͤtlicher odder rechtlicher 
eroͤrterung / befohlen werden ſolte. 

Darauff er vns als balde vortroͤſtet / deſſen 
auch glaublichen ſchein gegeben / den wir noch 
beihanden haben / das Hertzog Heinrich die 
Seqneſtration / auch ſolt bewilligen / vnd da⸗ 
widder nichts thedlichs furnemen. 3 

Dat auch darauf ernſtliche ſpecial Marie 
data / an jnen / das er ſolcher Sequeſtration 
geleben / auch mit der that jegen vns / oder dem 
eroberten Cande / bey peen des Candfrieden / 
nichts furnemen ſolte. Vnd darnach ein Gene⸗ 
ral Mandat / das jme niemand zu ſeinem furne⸗ 
men wider die Sequeſtration huͤlffe / oder fur⸗ 
rg thuen ſolt / Publiciren vnd ausgehen 
Laſſen. 


| Aber er / der von Braunfebweig/ hat vn? 
angeſehen / ſolcher Sequeſtration vnd Man⸗ 
daten / ob jme die wol vorkuͤndet / anch vber vi 
wider / die auff gerichte Friedſtende vn Abſchie⸗ 
de / vns / vnſere Mitvorwanten / vnd das Land 
angegrieffen / beſchedigt. Vnd hat vns Gott 
der almechtige / das gluͤck vnd Sieg gegeben / 
das Er vnd fein Son / ſich ergeben / wie das in 
Hertzog Moritzen zu Sachſſen / vnd vnſern / 
des Landgrauen / auſſchreiben genugſamlich 
dargethan. Vnd 


Dnd das wir den Kayſer / inn ſolchem 
auſſchreiben gerhuͤmet / iſt aus dem beſchehen / 
das wir vns der nachfolgenden practiken / ni⸗ 
cht vorſehen / Sondern als ein einfelti⸗ 
ger / guthertziger Dendſcher / der ſich dieſer ge⸗ 
ſchwindigkeiten nicht vormutet / die ſachen / 
wie ſie allenthalben ergangen / erzelet. 


Ynd haben beſchlieslich in dieſem Braun 
ſchweigiſchen handel / anders niehts furgeno⸗ 
men noch geuͤbt / dann das vns gebuͤret / vnd 
wir vormoͤge aller recht / befuͤget ſein / alfo das 
wir auch / dieſer ſachen halben vor allen vnpar⸗ 
theiſchen / Potentaten / auch vor dem gantzen 

Reiche / vnd vnparteiſchen Stenden / keine 
febewe haben / ſondern vor inen recht leiden 
mögen“. le 11 


Aber bey dieſem punct / iſt abermaln des 
genanten Kayſers gemuͤte / jegen dieſer Keligi⸗ 
on klerlich zunormercken / Dann / wiewol 
Hertzog Heinrich jme / inn dem was Goslar 
vnd Braunſchweig betrifft / nie keinen gehor⸗ 
ſam gelaiſtet / ſein gebot furnemlich voracht / 
jnen auff die furgeſchlagene ſequeſtration /an 
feinen ehren vnd wirden febwerlich angegrif⸗ 
fen / vnd ſo hoch angezogen / Als ob er jegen 
jme / ſeins Ayds / brieffe / Siegel / trawens vnd 


glaubens vorgeſſen / vnd vber die Sequeſtra 2 


tion vnd ausgegangen Mandata / Vns vnd 
vnſere Mitvorwandten / wie gehort / vberzo⸗ 
gen / So hat man doch augenſcheinlich vor⸗ 

merckt / das Dertzog Heinrich / als nicht der 


geringſte von den Papiſten / dadurch bey ge⸗ 


dachtem Barl/genant Rayſer / nichts hat vor⸗ | 
wircken koͤnnen / Sondern alle ſein handlung 
vnd furnemen / hat recht vnd vnſtreff lich ſein 
muſſen. 


Vnd kan alſo ein jeder vorſtendiger / hie⸗ 
raus leichtlich ermeſſen / das er dieſe handelung 
zur vrſachen ſeins Kriegs / mit vnbilligkeit je⸗ 
gen Vns / furgibt / vnd vnter dem ſchein / dieſer 
vnd der hernachgehenden / vnwarhafften be⸗ 
ſchuͤldigungen / ein anders ſucht Dann / was 
ſolten wir doch inn Dertz og Heinrichs ſachen 
mehr gethan haben? ir haben vns zu 
Speyr / wie oben gehoͤrt / vnſerer furgenome⸗ 
nen Defenſion halben / genugſam vorantwort / 
darauff auch als balde der Churfuͤrſten / Fuͤr⸗ 
ſten vnd Stende des Reichs / ſamptlichen be⸗ 

ſchied leiden mögen. | 


Darzu haben wir die Sequeſtration / die 
der Rayſer begert / gewillligt / vnd alſo vorm oͤge 
derſelben /gütlichen oder rechtlichen austrag / 
leiden mogen / Vnd wiewol er jme gebo⸗ 
ten / dieſelben auch zubewilligen vnd Ne / 

Ä o Ha 


So hat er vns doch nichts deſter weniger vber⸗ 
zogen / alſo / das wir vns / genotdrangte jegen 
N as Aut wehre haben müffen gebrauchen / darunter 
IN we 1 4 vns Gott der allmechtige abermals den Sieg 
1 | vr .- gegeben / wie obgemeldet. 
N Heut Craa: Aus dieſem allem / erkenne nu ein jeder / 
9 Chriſtlichs vnd erbars gemuͤts / was wir doch 
2y4& gemelter Braunſchweigiſchen ſachen halben / 
mer ſolten gethan haben / dann wie gehoͤrt / 
vnd ſunderlich dieweil wir guͤtliche oder recht⸗ 
. liche handelung vnd eroͤrterung / haben leiden 
I - mogen / vnd alſo alles gethan / das damaln der 
I Kayſer / begert hat. J 
Das wir etzliche Gefuͤrſte / Biſchoffli⸗ 
0 che / vnd andere geiſtliche Stifft vnd Prelatu⸗ 
ten / Graffſchafften vnd Merrſchafften / dem 
Reich geroaltiglich / vñ mit der that entwendet 
etc. Solchs wirdet vns gleichs vngrundes / 
mit vnwarheit zugelegt. ar 


Hette er auch folcbe Stiffte / Graff ſch⸗ 
afften / vnd Derrfcbafften / fo wir dem Reich 
60 gewaltiglich entzogen ſolten haben / namhaff⸗ 
* tig gemacht / So wolten Wir / vnd vnſer jder / 
| nicht vnterlaſſen haben / augenſcheinlichen / 
waren gegenbericht / hiermit / dawider zuthu⸗ 
5 en / Dieweil es aber an allen beftand / ſo hat er 
| der benennung vñ Speeifcatlon/geſehn en 

un 


Dann Wir / der Churfuͤrſt / wiſſen mit 
vnſer / vnd vnſers Vettern Hertzog Moritzen 
zu Sachſſen etc. grosveterlichen erbteilungen / 
ſo vor etzlichen vnd ſechtzig Jaren / vor vnſer 
geburt gemacht worden / darzuthun / wie die 
drey Biſchoffe / vñ Biſchoffthumb / Meiſſen / 
Mersburg / vnd Naumburg / mit des Mauſes 
zu Sachſſen / daran vor alters hergebrachten / 
Herrligkeiten / Gerechtigkeiten / auch alle vnſe⸗ 
re Prelaturn / Stiffte / Grauen / vñ Herrn / zwi 
ſchen / vnſer beider Anherrn vnd Gros vatern / 
ſeligen / geteilt ſein worden / Dieweil wir aber 
deren / auff den heutigen tag / keine mehr vnter 
dem Reich haben / dann wie die in vorberurter 
erbteilung / vor ſechtzig Jaren benant / vnd 
zum Hauſe zu Sachſſen ʒunor gehoͤrt / So iſt 
he daraus klar / vnd genugſam zunorſtehen / 
das wir keine Stiffte / Prelaturn / Graffſchaff 
ten / oder Derrfebafften dem Reiche mit ger 
walt entzogen moͤgen haben. 93 

Wiſſen vns auch diefer dinge / das die der 
maſſen ſolten von vns furgenomen ſein / nicht 
zuerinnern / viel weniger / das wir vns / die ge⸗ 
freieten vom Adel vnd Ritterſchafft / vnter vns 
zuziehen vnd zu dringen / vnterfangen. 

Dieweil vns aber dergleichen vnware zu⸗ 
lagen / durch den von Braunſchweig vnd ande 
re/ vormals auch zugemeſſen / darauff wir als⸗ 
bald / vnſer vnſchuld furgebracht / vnd fol⸗ 
ente D gends 


10 


gends in druck gegeben / So laſſen wir es bey 
derſelben / vnſer vorantwortung / disfals auch 
beruhen / vnd wollen vns darauff hiemit gezo⸗ 
gen haben. 


Wolte auch der Kayſer / durch dieſen ſei⸗ 
nen anzug / den vormeinten Biſchoff zu Neum 
burg / Julium Pflug / meinen So haben 
Wir / der Churfurſt zu Sachſſen / inn vnſerm 
negften gemeinen ſchreiben / dis puncts halben 
genugſam antwort gegeben. 


Darzu haben wir anch hiebeuorn / wider 


| genanten Pflug / durch etzliche Abdrucke / ge⸗ 


nugſame vnd warhafftige ausfuͤrung gethan / 
das wir Vns / gemelts Stiffts Naumburg / gu 
ter / Aenthe / Guͤlten / Oberkeiten / oder Gericht⸗ 


barkeiten / nie angemaſſet / noch auch deren ge⸗ 


rechtigkeiten / ſo dem heiligen Reiche daran zu⸗ 
ſtendig / Sondern der mis horſtand vnd zanck / 
hat ſich Pflugen perſon / vnd nicht des Sti⸗ 
ffts halben / mit vns / vnd darumb erhalten / 
das er ſich vnterſtanden / vor einen Biſchoff 
des orts einzudringẽ / mit tedlicher entziehung / 
entwerung / vorunruigung vñ entſetzung / auch 
vorbrechung / vnſer vnd des MHauſes zu Sach⸗ 
ſſen / hergebrachten / zuſtendigen herrligkeiten 
vnd gerechtigkeiten. 58 
In dem / das er vnſer warhafftigen / 
Augspur⸗ 


Augspurgiſchen Confeſſion / vnd Chriftlicher 
Keilgion / furnemer vorfolger / vnd widder⸗ 
wertiger einer / auch durchechtiger des Vater = 
lands / vnd anhenger vnſer widderwertigen / 
alweg geweſt / vnd iſt / derhalben er vns / inn 
vnſerm Fuͤrſtenthumb vnd Erbſchutze / ſo vns 
an mehr gemeltem Stiffte gebuͤrt / vor einen 
Biſchoff nicht zu wiſſen / noch ʒu gedulden / 
aben vns auch hierumb alwege /zu gebuͤrli⸗ 
chem erkentnis jegen jme erboten. 


Vns aber / dem Candgrauen / wirdet der / ſo 
ſich einen Kayſer nennet / auch nichts anzeigen 

koͤnnen / das wir etwas vngebuͤrlichs / hierin ⸗ 
nen gethan hetten / do wir entzweder / mit dem⸗ 
ſelben / darinnen wir in jrrung geſtanden / nicht 
vortragen / odder der Kayſer vns ſelbſt / mit jme 


vortragen hette. 


Wie eigennuͤtzlich aber er mit einziehung / 
treff licher des Heiligen Reichs / Biſchoff li⸗ 
chen vnd Fuͤrſtlichen / auch anderer Stiffte vñ 
guter / widder Gott vnd gewiſſen / vnd feine ge⸗ 
| ſehworne Franckfurdiſche Obligation / gehan⸗ 
delt / das iſt inn vnſerm nehern drucke aus⸗ 

gefuͤrt / vnd möchte der genante Kayſer / 
wol ſeinen balcken vor / aus dem auge gezogen 
haben / vnd vns darnach ſagen / das wir den 
ſpreiſſen aus vnſern augen thuen ſolten. 8 

Vnd ſagen darzu weiter / was wir mit Fuͤr⸗ 
ſten / Grauen vnd Herren zuſchaffen haben / 
das wir vmb alle anſprach / nicht allein das or⸗ 
dentlich / ſondern auch vordinglich Recht / lei ⸗ 
den moͤgen / wie wir vns dann zu demſelben hie⸗ 
mit nochmals thuen erbieten. 


Es iſt aber aus dieſem ſeinem furgeben / 
vnd auch der handlung / welche er vor der zeit / 
mit denen vom Adel / vnd der Ritterſchafft fürs 
nemen laſſen / wol zuuorſtehen / was er domit 
ſuchet / Nemlich / dieſelben an ſich zuhengen / 
vnd ſie wider vns / zu ſteure /feins furnemens zu 
bewegen / domit er ſouiel deſter mehr / krafft / 
vorgemelter Bundtnis / daran vnnorhindert 
werden moͤchte. Rui 


Sleicher vnbilligkeit / werden wir auch in 
dem beſchuldigt / als ſolten wir etzliche inn vn⸗ 
fern ſchutz vnd ſchirm practicirt haben / in mei⸗ 
nung / dieſelben vom Reich zuziehen / vnd vns 
ſeldſt zu zu eigene. 


Wir ſeind aber des nicht inn abreden / die 
weil es von alters im Reiche herkomen / auch 
vblich vnd breuchlich geweſt / das ſich etzliche 
Stende vnd Stedt / inn anderer ſchutz vnd 
ſchirm haben mögen begebẽ / das wir in gleich? 
nis / ſolche Stende vnd Stedte / auff jr 82 

anſuchen / in vnſere Chriſtliche einigung / vnd 
in ſchutz vnd ſchirm / vnſer waren Cbrifi tlichen 
Religion halben / genomen haben / allein / das 
ſie derſelben Religion / vnd daraus flieſſenden 
ſachen halben / vor vnbillichem gewalt bleiben 
moͤchten. 
Welchs wir vns in dem falle / ſonderlich vor 
Gott ſchuͤldig erkand / vñ erkennen. nach ſeinem 
Goͤttlichen befehl / nemlich / Errettet den armẽ / 
vnd erloͤſet jne / aus der Gottloſen gewalt / Vnd 
an einem andern orte / Errette die / ſo man toͤd⸗ 
ten wil / vnd entzeuch dich nicht / von denen / 
die man wuͤrgen wil / Wem iſt aber nun bey 
vielen jaren her / ſchutzens vnd rettens wider 
vnrechten / Tyranniſchen gewalt / mehr von 
noͤten geweſt / vnd heutigs tages / dan denen 7 
ſo man fur Cutheriſch achtet vnd heldet < 


Was aber auſſerhalb der Religion / jren 
ſchuͤldigen gehorſam / gegen jren / odder an⸗ 
dern Derrfebafften anlanget / darmit haben 
wir ſie inn ſolchen febutz nicht gezogen / ſon⸗ 
dern yleiſſig ermanet / auch angehalten / ſich 
domit / als Chriſten gehorſamlich vnd pflicht s 
bar zuhalten / wie auch / als wir furwar wiſ⸗ 
ſen / geſchehen / vnd genugſam dargethan koͤnd 
Werden. | 

Wir / der Landgraff / wiſſen yns dans 
noch / noch zuerinnern / das wir vns vnter dem 
x Aeichs⸗ 


Keichstagezuftegensburg / mit dem Grauen 
zu Naſſaw / ʒu Weilberg / eins Tanſches odder 
Wechſels vorgliechen / vnd wir die Stad Wetz 
lar / inn vnſern ſchutz namen / vnd ſonderlich 
Nuͤrmberg / das er / der genante Kayſer / ſich 
vornemen laſſen / er ſehe ſolchs nicht vngerne / 
Sondern es geſchehe jme ſelbſt mit zum beſten. 


Vnd vorwundert vns ſolchs anzeigens / 
das er vns zulegen darff / als ob wir mit etzli⸗ 
chen Stenden practicirt / vnd ſie dohin zu wei⸗ 
fen vnterſtanden / den ergangen Regenspurgi⸗ 
ſehen Reichstag / nicht zubefuchen / 0 
wir doch mit grunde vnd warheit / auch mit de 
nen Stenden / ſo auff dem tage zu Wormbs ge⸗ 
weſt / das widderſpiel / darthuen vnd beweiſen 
moͤgen / Dann wir koͤndten bey vnſern Fuͤrſtli⸗ 
chen ehren vñ wirden / beteuren / als auff negſt⸗ 
vorgangen j. Aprilis / ein vorſamlung tag / vn⸗ 
ſer vnd vnſer Mitvorwandten Stende / jegen 
Wormbs ausgeſchrieben / vnd Wir / der Land 
graff / damaln zu Speyr geweſt vnd jme dem 
genandten Rayfer angezeigt / Wir wolten mit 
denſelben / vnſern Mitvorwandten Stenden 
handeln / ſich furderlich nach Regenspurg zu⸗ 
begeben / das wir gleich drauff / alsbalde aller 
Stende Rethen / vnd botſchafften jegen Wor⸗ 
mbs geſchrieben / das ſie ſich furderlich da⸗ 
hin / nach Regenspurg / wolten begeben / domit 
er / 


er /zu deſtewenlger vngnaden bewegt / vnd vng 
vnd vuſern Mitvorwandten / keinen vorweis / 
zulegen mochte / als ob wir die handelung / dar⸗ 
vmb der Reichstag ansgeſchrieben / auff hiel⸗ 
ten vnd vorhinderten / wie ſie ſich dann auch / 
als balde nach Regenspurg erhebt / doſelbſt er⸗ 
ſchienen / vnd die ausbleibenden von vnſern Ki⸗ 
nungsvorwandten / Stenden / doſelbſt hinzu ⸗ 
kommen / eilends erfordert vnd beſchrieben / 
Desgleichen wir / der Churfuͤrſt / vnſern Re⸗ 
then gegen Wormbs geſchrieben vñ befohlen 4 
das ſie ſolten anhalten bey den andern Sten⸗ 
den 8 fie nach Regenspurg furderlich vor⸗ 
ruͤckten. 


So weis auch meniglich / wie gehorſam 
lich / wir vielmaln eigener perſon / mit groſſer 
vngelegenheit / vnd vorſeumnis / vnſer Lande 
vnd Ceute / vnd dann auch / durch vnſere find = 
liche Rethe / die ausgeſchriebene Reichstage / 
vnd Geſprechstage / beſucht / vnd keinen nie vn 
beſchickt gelaſſen / alles zu dem ende Friede / 
ruhe / vnd einigkeit / im Reiche / helffen zu pflan 
tzen vnd auffzurichten. 


So beſchicht vns auch inn dem vnguͤt⸗ 
lich / das er vns zumiſſet / das wir weder gericht 
vnd Oberkeit hetten erkennen wollen vnd die 
Adminiſtration der Juſticien turbirt / vnd vor⸗ 

hindert folten haben, das wir auch wolgeſpro⸗ 


chene vrteil / zunolziehen / geſperret / vnd letzlich 
das hoͤchſte gericht / im Reiche gar auff geho⸗ 


ben. | 

Dann wie partheilich / gefehrlich / vnd 
geſchwinde / die vorgeweſene Cammerrichter / 
vnd Beiſitzer / in Religion vnd prophan ſachẽ⸗ 
gegen Vns vñ vnſern Mitvorwanten / aus bafs 
der Religion / gehandelt / aus was recht meſſi⸗ 
gen vrſachen / wir auch diefelben Recuſirt / vnd 
fur Richter nicht mehr halten / erkennen / noch 
jhrer erkentnis / vns vnterwerffen koͤnnen / das 
iſt offt vnd vielmaln dargethan / auch ſolche 
vrſachen / der partheiligkeit vnd Recuſation im 
druck ausgangen. 


Alſo das Vns / vnd vnſern Mitvorwand⸗ 
ten / keins wegs zuthuen / oder zuraten / geweſt / 
ſolcher partheilichen / vordechtigen / vnd vmb 
beſchehener Recuſation willen / vorbitterten / 
Ceute erkentnis / vber vnſer leib vnd gut / zuge > 
warten / vnd haben derhalben / nicht an dem 
Kayſerlichen vnd des Reichs gerichte / ſondern 
an den Perſonen mangel gehabt. 


Dann ſie haben vnter andern vielfeltigen / 
beſchwerungen vnd vrſachen / die wir jhrent⸗ 
halben / rechtmeſſiglich / furgebracht / keinen 
Aſſeſſorn / an dis gerichte / zulaſſen * / — 

abe 


habe dann den Augspurgiſehen / vor die Beb⸗ 


worn / vnd ſey auch ſrer Religton vñ glaubens / 
vnd nicht vnſers geweſt. . 


Dieweil dan( Gott lob) ſo ein groſſer teil / | 


vieler Churfuͤſten / Fuͤrſten / vñ Stend des Kei 
chs / der Augspurgiſchen Religion / zugethan 
vnd vorwant / Warumb ſolte dann der groſte 
vnd vormaͤglichſte teil / die perſonen feiner Keli⸗ 

gion / nicht am Cammergerichte haben v als 
wol als der geringſte teil. 


Vnd nach dem wir alle vmbſtende vnd ge⸗ 


legenheit / der ſachen zu Speir / Anno 44. dar⸗ 
gethan / iſt letzlich auff vnſer vielfeltig klagen vñ 
anhalten erfolgt / das die vorigen vordechtigen 


Cammergerichts perſonen / abgeſchaffet / vnd 
daneben vorordent / das in einer benanten zeit / 
andere / newe / tuͤgliche / geſchickte / gelerte / per 
ſonen / vnangeſehen / was Religion die ſeind / 
an das Cammergerichte aus den kreiſſen ge⸗ 
ſetzt / vnd des Rechtens / auch der Adminiſtra⸗ 


tion der Juſticien halben / dieſe weitere voror⸗ 


denung beſchehen ſolte / das der Augspurgi⸗ 
ſche Abſchied / vnd Wormbſer Edict / derglei⸗ 
chen die gemeine beſchriebene Recht / gegen 
den Stendẽ / der Augspurgiſchen Confeſſion / 
ſouiel die Keligion belangt / nicht ſtatt haben 
folten. E Alles 


ſtliche / Religion gemachten Abſchied / geſch⸗ 

Alles inhalts vnd vormoͤge des vor ange⸗ 
zogenen Speiriſchen Abſchieds / Welcher 
Abſchied auch / von jme dem Kayſer / vnd allen 
Churfuͤrſten / Fuͤrſten / vñ Stenden des Reichs 
bewilligt / angenomen / beſiegelt / zuhalten / zu⸗ 
gedulden / vnd niemands dawidder zubeſchwe 
ren / zugeſagt. 


Wir haben aber auff vnſer vnd vnſer Mit⸗ 
vorwandten / offt beſchehen anhalten / bitten 
vnd erſuchen / auch vber geleiſtete huͤlffen / we⸗ 
der ſolche befetzung / noch die vorordenung des 
Kechtens / erlangen moͤgen / ſondern / es hat 
folgende zu Wormbs / dem gemelten Speiri⸗ 
fcben Abſchiede / ein anderer gantz vngleicher / 
— geferlicher vorſtandt / gegeben wollen wer⸗ 


Welchs wir vns jhe nicht vnbillich be⸗ 
ſchwert haben / vnd daraus / den obgemelten 
des Biſchoffs / von Dildensheim anzeigun⸗ 
gen / deſter mehr glauben geben muͤſſen / Nem⸗ 
lich / das dieſer Speiriſcher Friedeſtand / vnd 
Abſchied / alleine zu einem ſchein / die huͤlff e je ⸗ 
gen Franckreich / dadurch von vns zubrengen / 
vnd nicht darumb denſelben wirglich zuhalten 
auff gerichtet / were worden. 


Nach dem wir nun hierinnen / jhe nichts 
15 anders 


anders geſucht / odder begert / dan was der kla⸗ 
re buchſtabe vnd vorſtand / des ein mal / vnd 
einhelliglich zu Speir gewilligten Abſchieds / 
zuerkennen gibt / So hat vorgemelter Kayſer / 
jhe keine billigkeit vor eine vrſache / dieſes kriegs 
vorbemelten punct jegen vns / furzuwen⸗ 
den. . 


Als er dann vnter andern / den gehorſam / 
der Heidniſchen Kayſer / Könige vnd Oberig⸗ 
keiten einfüret / vnd daraus feblieffen wil / das 
wir vmb ſoniel deſteweniger / fug vñ macht ha⸗ 
ben / vns jegen jme als vnſer ordentlichen Obe⸗ 
rigktet / auffzubewmen. | 


Darzu ſagen wir / das wir jme nicht al⸗ 
leine vnſern ſchuldigen gehorſam / ſondern auch 
daruͤber weiter / dann wir jme vorpflicht / Auch 
mehr / dann vnſer Vorfaren / Roͤmiſchen Bays 
ſern / vnd Königen jhe gethan / erzeigt vnd ges 
leiſtet / vns ſelbſt / auch vnſere arme vntertha⸗ 
nen / zum hoͤchſten angegriffen vnd beſchwert. 
Vnd inn Summa / fo koͤndten wir nicht befſin⸗ 
den / was wir einem Kayſer / nach hergebrach⸗ 
ter gewonheit vnd Libertet des Reichs / weiter 

hetten thuen / odder leiſten ſollen. rn . 


Vnd das wir / wie auch andere Stende 
mehr / vns nur zu viel wilferig / auff guten vor⸗ 
97 e 

trawen vnd glauben / das es von me in gnaden 
vormarckt vnd erkand ſolt werden / gegen ſme 
gehalten / vnd erzeigt das befindet ſich aus ſei⸗ 
nen ſelbſt reden / So er vnlangſt jegen einem ge⸗ 
ſandten / des Königs von Franckreich / ſo inn 
botſchafft zu jme geſchickt geweſt⸗ gethan / 
dann wie derſelbe / jegen jme dieſes ſeins furge⸗ 
nomen Kriegs gedacht / vnd vnter andern der⸗ 
geſtalt / das er ſich eins groffen wercks vnter⸗ 
ſtund Salt gie chwol bedencken / was die Deu⸗ 
dſche Nation / vor eine treff liche / groſſe / 
Nation were / darumb jme nicht ein geringes 
darauff ſtehen wolte / Vnd ſo einer odder mehr 
Stende etwas / widder jne gethau⸗ ſo koͤndte 


FAT, f 511 
uzwiſchen jme vnd den ſelben / wol handelung 


= 


vorrichtet werden / Darauff ſol jme der genan⸗ 
te Kayſer / geantwort haben Es beduͤrffte kei⸗ 
ner handelung / er gedechte die Deudſehen zu 
zwingen / vnd wolt ehe nicht Rayſer ſein / Aber 
der Deudſchen maeht koͤndte dieſer zeit ſo 
gros nicht ſein / dann er were nun ein zwentzig 
Jar her / mit dem wercke vmbgangen / wie viel 
nun / jme die Deudſchen hierinnen / vor huͤlf⸗ 
fe gewilligt / vnd geleiſtet / vnd darzu wvidder 
ſeinen Derrn (den Roͤnig von Franckreich mei⸗ 
nend) ſelbſt geholffen / Desgleichen was 
ſie vor zerung / mit beſuchung fo viel Reichs ⸗ 
tege gethan / auch wie viel der Deudſchen / 

inn 


furgenomen / vñ die ſachen auſſerhalb Kriegs / 


inn ſolchen zwentzig Jaren / erſchlagen vnd 
vnmbkommen / das were w ſſentlich / Welchs 
er alles darumb gethan / domit die Deudſehen 
an jrer macht vnd vormoͤgen geſchwecht / vnd 
gemettet wuͤrden / Vnd wuſte ferner / das 
die Dendſchen kein gelt hetten / ſondern des 
aus berürten vrſachen / faſt erſehepfft / vnd als 
ſo nicht bey voriger macht weren / Darumb 
were zu feinem furnemen / jtzt gleich die rech ⸗ 
te zeit ete. Vnd dieſes hat ein ehrlicher / 
glaubwirdiger berichtet / dem es obgedachter 
geſchickter / des Königs von Franckreich / ſelbſt 
alſo angezeigt. 


Wo ſeind aber ſeine Eyde vnd pflichte / 

die er dem Reiche / auch ſunderlich auff die 
Franckfurdiſche Obligation / vnd pacta ges 
ſchworen / in ſolchem feinen vor langſt vnd ſie⸗ 

der dem ein vnd zwentzigſten jare her / jme vor⸗ 
geſatzten / furhaben / von jme betrachtete Mit 
was grund vnd warheit / mag er auch / wid⸗ 
der vns ſolche vrſachen / zu dieſem feinem Krie⸗ 
ge / inn ſeiner nichtigen / achtserklerung / ers 
tichten Dieweil er domit bereit vmbgan⸗ 
gen / ehe Wir / der Churfuͤrſt zu Sachſſen 
etc. ein regirender Churfuͤrſt worden / vnd 
Wir / der Tandgraff zu Deffen / noch inn dem 
vordamlichen Babſthumb gehafftet / vnd be 
17 8 | ſteckt / 

ſteckt / auch der dinge noch keins vorhanden⸗ 
geweſt darumb er vns ſtzt vngehoͤrt vnd vner⸗ 


kandt / vormeint / zu dem / das es doch alles 
aus / vnd von wegen der Religion / herfleuſt / 


ſchuld zufinden. 


Vnd das er allein vnſer waren Chriſtli⸗ 


chen Religion halben / jme vor ſouiel jaren / fur⸗ 


geſetʒt inn Dendſchen Landen Krieg zuerwe⸗ 


cken / vnd vordruckung / derſelben Nation / 


vnd des heiligen Reichs Freyheiten / Stands 
vnd Stads / dauon vrſachen zuſchepffen / 
Solchs iſt / neben obberuͤrter feiner reden / 
aus feinem Wurmbſchen Edict genug⸗ 
ſam zunorſtehen / domit er jme widder Gott / 
vnd fein Rayferlich Ampt / welchs er zu ſchutz 
vnd ſchirm Rechtes / warbafftiges / Gottes 
dienſts / vnd nicht zu 3 vnchriſt⸗ 
licher Cere / vnd offentlicher Abgoͤttery / zuge⸗ 
brauchen ſchuͤldig / auff dem Keichfinge zu 
Wormbs / vnd eben im Jar / der weniger zal zi. 
eine furbereitung gemacht durch welchs er 
aueh / zu allen bisher / im Reiche ervolgter / 
vnd entſtandener vnruhe / vnfrieden / mistra⸗ 
wen / betruͤbung / vnd anderer vnrichtigkeit 
ſelbſt / vnd niemands anders vrſach gegeben / 
dauon aber hernach / ferner ausfuͤrung / mit 
der kurtze beſchehen ſol. | 


Soer 


So er vns auch die Pacta / Obligation / 
Friedſtende / Declaration / vnd Abſchiede / 
vnd was er Vns / vnd vnſern Mitvorwandten / 
in gemein / vnd durch ſunderliche Pacten / vnd 
Obligation vorſchrieben / gehalten / So het⸗ 
ten wir vns / hinwider auch / wie ſich gebuͤrt / 
gegen jme erʒeigt > Dieweil er aber ſeiner 
Pacten / Obligation / gemeinen vnd ſonderli⸗ 
chen zuſagen / vorgeſſen / vnd dieſelben zuruͤcke 
geſtelt / vnd dann der Goͤttlich gehorſam / wie 
vor gehoͤrt / allem andern gehorſam / vorge⸗ 
het / auch bey den Heiden / vnd andern Nati⸗ 
on / ſo eine Oberkeit jr Ampt misbraucht / ſich 
vielmal erfunden / das fie ſich derſelben wid ⸗ 
derſatʒt / auch einem Tyrannen widderſtan⸗ 
den / vnd er durch Bott darüber geſtuͤrtzt wor⸗ 
den / So entſetzt er ſich ſelbſt / ſeins Ampts / 
Stands / vnd Weſens / Vnd ſol billich nie⸗ 
mand / dann jme ſelbſt / die ſehuld zumeſſen. 


Dann er gibt in zweierley wege vrſachen / 
das man ſeiner Tyranney / vnd furgenomenen 
Moͤrderey / mit Gott vnd gutem gewiſſen / wid 
derſtehen mag / Als nemlich / das er ſich da⸗ 
mit vnterſtehet / Gottes beuehl vnd ordenung / 
vnd den Stand / vnſers waren Chriſtlichen / 
glaubens / Vnd dann / zum andern / den 
Stand des Heiligen Reichs / Deudſcher Na⸗ 
tion / widder deſſelben * Freihei⸗ 

ten / vnd Rechte / die er zuerhalten pflichtig 
vnd leiblich geſchworen / zu zerruͤtten / vnd vmb 
zuſtoſſen / Inn welchen fellen ſonderlich / ni⸗ 
cht alleine Heidniſchen / ſondern auch Chriſt⸗ 
lichen / Diftorien / vnd Goͤttlicher Heiliger 
Schrifft nach / ſolchen Tyrannen geſteuret / 
vnd widderſtanden mag werden. 77 
Nach dem der Oberigkeit Tyranney / vnd 
vnrechter gewalt / nicht Gottes Ordenung iſt / 
welcher die Schrifft gebeut / zugehorſamen / 
Sondern des Teuffels vñ boͤſen Geiſts getrieb 
vnd werck / iſt auch inn der Oberigkeit Juris = 
diction / nicht gehoͤrig / Gottes Wort / vnd die 
ware Religion zuuorbieten / Vnd der Rayfer 
vbet ſolche Tyranney / alhie vor ſich ſelbſt / 
vnd Priuatiſcher weiſe / do auch die Recht / ei⸗ 
nem jden wenigers / dann Fuͤrſtenſtandes / zu 
laſſen / ſich mit der fauſt zuroehren / vnd zu de⸗ 
fendiren / Darzu ſein Wir / vnd andere 
Churfurſten / Fuͤrſten / vñ Stende des Reichs 
des genanten Rayſers vnterthanen / nicht an⸗ 
ders geweſt / dann auff feine vorbrieffte vnd ger 
febworne Condition / Vnd ſo ferne er Vns / 
vnd dem Heiligen Reiche / dieſelben gehalten / 
Welchs er nicht gethan Darumb wir jne 
auch billich vor vnſern Kayſer vnd Oberigkeit / 
numehr nicht erkennen / noch halten / Son⸗ 
dern / als vor einen / ſo ein Tyrann worden / vnd 
fich ſeins Ampts felbft entfetzt hat / Welchs zu 
einer ander gelegenen zeit / weiter erklert ſol wer 
den. 2 Wir 


Wir haben auch gern vernommen / das 
er der ſonderlichen Vortrege / ſo er mit vnſer je⸗ 
dem innerhalb kurtzen jaren / vff gericht / geſten 
dig / ond ſich mit gnaden / wie er es nennet/ ge⸗ 
gen Vns erzeigt vnd bewieſen wil haben / Aber 
billich het er ſolche vortrege gegen vns halten / 
vñ dieſe treff liche Krigs beſchwerungen / vmb 
einmal gentzlich vorloſchene vñ vff gehobene ſa 
chen / nicht furnemen ſollen / Zu dem das jhm 
auch vnmuͤglich geweſt / darzuthun / das wir 
vor / oder auch nach ſolchen vortregen / einiche 
Rebellion geuͤbt / wo auch die Tichter ſeiner ni⸗ 
chtigen Achtserklerung / vorſtanden / was das 
wort / Rebellion oder Kebellis / vff im hat / vnd 
vor handelungen erfordert / So wurden fie 


ſich ſelbſt haben ſchemen můſſen / vns domit / 


ſolcher geſtalt zubeſch weren. 


Aber wer fein Wurmbſer vnchriſtlich E⸗ 


diet lieſet / der befindet daraus wol vñ klar / das 
eben dis fein furnemen / vff nichts anders ge⸗ 
richt iſt / noch geher / dan der Religion halben / 


zu einer Execution deſſelben / vnd des darauff 


sbgerichteten Trientiſchen Concilij / auch zu⸗ 
volnſtreckung der peenen / welche er / Anno xxj. 
der wenigern zal / wider die jenigen ⸗ darin voror 
dent fd ſolehem Edict nicht gelebten / Sondern 
D. Entbers ſeligen / warhafftigẽ / Chriſtlichen 
vnd Euangeliſchen Lere / vnd der daraus ge⸗ 
nolgten Augſpurgiſchen Confeſſton / anhen⸗ 
gig ſein wuͤrden. F Ferner 

Ferner iſt auch Vnſer odder vnſerer Mit⸗ 
vorwandten gemuͤte nie geweſt / noch vnſern ge 
dancken furkomen / nach der Kayſerlichen ho⸗ 
cheit / Authoritet / Kron vnd Scepter ʒu trach⸗ 
ten / vñ die ſampt vnſer waren Religion / fried / 
recht / vnd Kiberteten / zuuordrucken / Dann 
Gott weis / das wir vns an vnſern Fuͤrſtenthu⸗ 
men / anden / vnd Gebieten / die vns feine all⸗ 
mechtigkeit vorliehen / gerne ſettigen vnd be⸗ 
gnugen hetten laſſen / Wundſchen vnd 
bitten auch Gott / das wir dieſelben zu ſeinem 
lobe / vnd zuerhaltung ſeiner Goͤttlichen ehrn / 
volkomlich vorſehen möchten. | 


Vnd das wir im widderſpiel vns mehr 
beflieſſen / jme zu willen zuſein / das gibt die 
bewilligte huͤlffe / die wir jme folgends im wer⸗ 
cke trewlich geleiſtet / vnd darumb man vs jtzt 
den danck gibt / zuerkennen / Er ſol⸗ 
te auch billich bedacht haben / Dieweil er 
durch beruͤrte vnſer / widder Franckreich / gelei⸗ 
ſtete huͤlffe / einen danckbarlichen wolgefelli⸗ 
gen dienſt / von vns entpfangen vnd angeno⸗ 
men / das ſich / do durch alleine auch aller vn⸗ 
wille odder vordries / ſo er gegen vns ſemptlich 
oder ſonderlich einichen geſchepfft gehabt / 
auſſerhalb obberuͤrten ſonderlichen mit vns 
auffgerichten e gentzlich abgeſchnit⸗ 


„> r 
Wir 


Wir wiſſen inn gleicbnis von keinen vor = 
meſſenen reden / dann wir haben von jme / wie 
wir mit rechtem grund vnd warheit beſteten / 
vnd ſagen moͤgen / vor dieſer handelung alwe⸗ 
gen / vnd jhe loͤblich vnd ehrlich geredt / vnd 
vor den Man nicht erkand / dauor wir jne nu⸗ 
mehr erkennen. 


Aber dieweil die ſachen zu der vntrew / 
vnd vorgeſſenheit ſeiner Pacten / geſchwornen 
Obligation / vnd vorſchreibungen kommen / 
So muſſen vnd werden wir / auch reden / wie 
die ſache an jr ſelbſt iſt. 


Darzu willen wir / von keinen leſterlich ⸗ͥ 
en / ſehand / ſehmehe ſchrifften / vnd gemel⸗ 
den / ſo inn vnſern Fuͤrſtenthumen / Tanden / 
vnd gebieten / ſein perſon betreffend / weder 
von vnſern Theologis / noch den vnſern aus⸗ 
gangen Sondern das widderſpiel / wir⸗ 
det ſich mit grunde erfinden / das vnſere Theo⸗ 
logi vnd Gelerten / allwegen von jme loͤblich vñ 
ehrlich gehalten / das Volck inn jren predigten / 
darauff gar vleiſſig gezogen / auch auff das ge⸗ 
bet vor jne / das jme Gott der allmechtige zu⸗ 
vorwaltung / ſeins Ampts gnade geben wolte / 
ermanet vnd gewieſen / Ob aber vnſer Theo⸗ 
logi vnd Gelerten / etwas aus Chriſtlichem Kir 
ffer zu der Religion / widder die misbreuche des 

| F ü Babſts 


Habſts vñ feiner vngoͤttlichen Cere hetten ang» 
gehen laſſen / Solchs haben wir jnen nicht ge⸗ 
Wuſt zu wehren. | | 


Wie aber Cocleus / Dadamaricus / vnd 
der Carmelit zu Coͤln / Vns vnd vnſerer Mitvor 
wandten Cere / dergleichen auch vnſere Theo⸗ 
logen / eben fo beſchwerlich angegriffen / Ja 
auch vnter dem Geſprech zu Regenspurg / da⸗ 
von vorgleichung / der Religion gehandelt fol 
worden ſein / Das iſt offenbar. | 


Vnd wie er ſich in dieſem gantzen druck / 
feiner vormeinten Achtserklerung / mit beſon⸗ 
derm ertichtem vorſatz / doch mit vngrunde be⸗ 
fleiſſigt / vns genug zuuorvnglimpffen / vnd 
vorhaſſet zumachen / Alſo thut er auch / inn 
dem / das er vormeſſentlich vnd betrieglich vor⸗ 
gibt / das wir nicht vnterlaſſen / vnſern pflich = 
ten / vnd Ayden zuwidder / nicht allein / aller⸗ 
ley Pacta / Bund / Conſpiration vnd andere 
menterey / gegen jme zuerregen / Sondern jne 
daneben bey frembden Potentaten zum heff⸗ 
tigſten einzubilden. | 


Nun wiſſen wir von keinen Pactis / Con⸗ 


ſpiration vnd Meuterey / Vns ſolte anch / als 


von Ehrliebenden / Churfurſten vnd Fuͤrſten 
Deudſcher art / vnd geblüts/ ae, g 

wandten / in viel wege beſcheen / vñ ſich jtzt mit 
dem wercke am tage befindet / vmbgangen we⸗ 
ren / Seind aber nicht in abreden / das wirvñ vn 
ſere Mitvorwandten / ein Chriſtliche einung vñ 
vorſtentnis / zu entſchuͤttung vnbillichs ge⸗ 
walts / auch zu beſchirmung Vnſer vnd vnſerer 
Vnterthanen / Land vñ Leute / Defenſiue auff⸗ 
gericht / wie wir des auch / vormoͤge aller Recht 
zuthuen befuͤget geweſt / Aus was vorurſa⸗ 
chung wir auch / zu derſelben bewegt worden 
ſein / das iſt inn vnſerm negſt ausgegangenen 
auffchreiben / angezeigt. 


So hat auch der Grannel / wider vns / den 


Tandgrauen / vnd vnſern alten Cantzler ſeli⸗ 
gen / zu Regenspurg geſagt / das damaln der 
Bayfer mit vorgemelter Bundnis wol zufrie⸗ 
den / diewell wir dozumal ſeiner partey waren / 
vnd jhe mehr wir Leute zu Vns zoͤgen / jhe beſ⸗ 
ſer es wehre / Vnd fie möchten leiden / das wir 
alle Reichsſtete zu vns zogen. | 


Ferner / fo ſehemet er ſich nicht / vns mit 


vorborgenẽ worten zu zumeſſen / als ob etzliche 
vnſern guten willen vñ neigung / jegen der Den 
dſchen Nation / dieſelbe des Tuͤrcken halben in 
gefahr / 


leid ſein / das wir mit vorweislichen vnd heim⸗ 
lichen practicken / Conſpiration vnd Meuterei⸗ 
en / wie leider gegen Vns vnd vnſern Mitvor⸗ 

gefahr / vnd forge zuſetzen genugſamlich zu 
ſagen wiſſen ſolten / Wiewol nun ſolche 
einfuͤrung / fo vnlauter / das wir nicht vorſte⸗ 
hen konnen / ob es Welſch odder Deudſch ſey / 


So iſt doch aller Welt bewuſt / kund vnd offen 


bar / wie wir / gegen dem Tuͤrcken jeder zeit ge⸗ 
holffen / vnd vnſer vormoͤgen weiter vnd mehr / 
dann vnſere Voreltern jhe gethan⸗ getrewlich 
furgeſtreckt haben / auch inn fellen / do wir 
dieſelbe huͤlffe / one erledigte⸗ notwendige Con 
dition / nicht bewilligen mögen / die wir aber 
gleichwol geleiſtet / vnd doch vom gegenteil 
bewilligt / vñ gleich wol nicht geleiſtet worden. 


Darumb ſagen wir / Wer vns dieſer han⸗ 
delung vnd practicke / mit dem Tuͤrcken beſchuͤl 
digt / das derſelbe vns domit antichte / vnd ſol⸗ 
chs mit betrug! / falſch / vnd mit keiner war⸗ 
heit / von vns rede. 


Es iſt vns aber vor guter zeit durch ſtad⸗ 
liche vnd treff liche kundſch afft angelangt / das 
der genant Kayſer / vnd Koͤnig / mit dem Tuͤr⸗ 
cken / inn ſolcher practick ſtuͤnden / denſelben 
vber die Deudſche NTation zufüren / der geſtalt 
das er alleine Vns vnd vnſere Mitvorwandten / 
angreiffen / beſchedigen/ vorderben / vnd die 
anhenger des Babſthumbs vorſchonen ſolte. 


Vielmehr 

Vielmehr aber gebt ſeine handelung vnd 
anſtand mit dem Tuͤrcken / den er mit ſoleher 
groſſer muͤhe erlangt / fein gemuͤt ʒuerkennen / 
dann wiewol ime Churfuͤrſten / Fuͤrſten / vnd 
Stende des Reichs / eine ſtadliche huͤlffe be⸗ 
willigt / Als etzliche den gemeinen pfennig / 
andere aber ſonſt / nach jrem vormoͤgen / ſo hat 
er doch denſelben anftand / one vorwiſſen der 
Stende des Reichs gemacht / vnd dieſen ſei⸗ 
nen jtzigen Krieg / darauff angefangen / do er 
doch auff jungſtem Reichstage zu Speir zuse⸗ 
ſagt / vnd vorheiſſen / nach endung des Kriegs 
widder Franckreich / eigener perſon widder den 
CTuͤreken inn Vngern zuziehen Darumb 
Hieraus wol zuuorſtehen / das jme viel mehr 
an dem gelegen iſt / die Lutheriſchen / wie er fie 
nennet / zu dempffen / vnd Deudſch Nation 
zuuordruͤcken / dann dem Tuͤrcken zu wehren / 
aus vrſachen / ob wol der Tuͤrcke / wie die Zeit⸗ 
tungen lauten / mit einer groſſen macht inn Vn⸗ 
gern ankommen / vnd an einem orte mit einem 
andern hauffen eine treff liche groſſe anzal 
Chriſtenlichs Volcks hinweg gefurt So 
hab man doch das Geſchutze von Wien herau⸗ 
ffer gehen / vnd one allen wid der ſtand das ar⸗ 
me Chriſtliche Volck / von dem T uͤrcken vnchri 
ſtlicher weife / laſſen vortreiben / vorheeren / 
vnd hinweg fuͤren. 8 

V nd wirdet alſo die macht / ſo man zu 
Rettung viel vnſchuͤldigs Thriſtliebs bluts / zu 
widderſtand / des Tuͤrcken brauchen ſolte / 
auff vns gewendet / Daraus auch klerlich zu⸗ 
norſtehen iſt / das er vnd ſein anhang / Vns 
vnd vnſer Mituorwandten / erger dann vor 
Tuͤrcken halten / die zuuor vortrieben vmb⸗ 
gebracht / vnd ausgerottet werden muͤſſen. 


Mit vorberurter vnſer beſtendigen / ge⸗ 
grundeten / vnd warhafften entſchuͤldigung / 
aller vorbemelter ertichter / vnbewehrlicher / 
vnwarhaffter / zulegung vnd bezichts / wollen 
wir auch den Epilogum ſeins drucks vorant⸗ 
wortet haben. | 23 2 


Vnd hat daraus / ein ſedes Erbars ond 
vorſtendigs gemuͤt / klar vnd lauter abzune⸗ 
men / das er vns mit obgemelter falſchen 
bezichtigung / keins vngeborfams / Eand⸗ 
friedbruchs / des laſters der beleidigten Mas 
ieſtat / antaſtung der Kayferlichen Doch ⸗ 
heit / Gewalts noch Auffrhur / Kriegs / 

Conſpiration / Meuterey/ mit billigkeit mag 
beſchuͤldigen / viel weniger fuge gehabt / 
ons inn des Reichs Acht / vnd Dberacht / 


odder inn die Peen/ ſtraffen vnd buſſen / 
8 inn 


inn feinem Druck begriffen / zu kennen zuer 
kleren / vnd vorkuͤnden. 1 


Sonder iſt vielmehr offenbar / vnd vn⸗ 
widderſprechlich / Wie dann auch des Babſts 
Brieff / an die dreyzehen orter inn Schweitz 
geſchrieben / furnemlich aber die Bundnis mit 
dem Babſt auff gericht / ſo zu ende dieſes aus⸗ 
ſchreibens angehengt / alſo klar an tag gibt / 
das es nicht offenbarer koͤnte furbracht wer⸗ 
den / das Er / vnd der Babſt / vnter dem ſchein 
eins geſuchten vnd vormeinten vngehorſams / 
mit dieſem zunor / langebedachtem Kriege / die 
entliche ausrottung vnd vordruckung vnſerer 
wahren Chriſtlichen Religion / auch aller Be⸗ 
kenner derſelben / vnd widderbrengung / des 
geraubten gehorſams / des Kömifeben Stuls 
( wie ſie dauon ſchreiben) dergleichen die Loͤb⸗ 
liche / langhergebrachte Eibertet vnd Freyheit 
Des Vaterlandes / gentzlich ſuchet vnd mei⸗ 

Net. | | 


Vnd wie er alfo eine Monarchj / 507 
mit er lange zeit vmbgangen / erlangen vnd 
erha Iten mochte / dadurch die Eöbliche Deud⸗ 
ſche. Nation / inn eine Diſpaniſche Seruitut 
32 br. Mgen. Ar ö 

Geſetzt aber doch vngeſtanden / das die 
obbemelte / vmbſtendige zulagen / ſich im grun⸗ 
de der warheit alſo erhielten / wie es doch 
nimmermehr beybracht odder erweiſet werden 
mag / So hette jme doch viel mehr gebuͤrt / 
do er etwas widder vns ſtreff liehs gehabt (wie 
bey andern Kayſern vnd Rönigen loͤblich her⸗ 
kommen) vns furzufordern / zubeſchuͤldigen / 
vnd alſo rechtlich / vnd nicht mit eiteler that / 
one vorgehende / vorhoͤre / vñ erkentnis / gegen 
vns zuhandeln / Zu dem / das es aueh widder 
recht / des Meiligen Reichs Ordenungen / vnd 
darzu widder die Franckfurdiſche geſchworne 
Obligation / von jme vnterſtanden vnd furge⸗ 
nommen / Welchs bey vorigen Ray ⸗ 
fern vnd Rönigen / nicht alſo herkommen / me 
auch nicht gebuͤrt / one vorgehende vorhoͤre / 
vnd one beyweſen Churfuͤrſten / vnd Fuͤrſten / 
fölcbe nichtige echtigung zuthun / odder aus⸗ 
gehen zulaſſen. er ; 
Vnd iſt ans obangezeigten vrſachen w ol 
zuglenben / das er fein furnemen fur lengſt / g ers 
ne ins werck gebracht hette / Das er iber 
zur vrſachen des vorzugs furwendet / wie e runs 
ſer vorſchont / vnd vns nicht mit gering er bes 
ſchwerung vñ vorſerung / ſeins gewiſſen ! j nach 
geſehen / Das wirdet ſich aus voranges eigtem 
vnſerm vorbringen / auch der leuffte / vr noſten x 

de / vnd gelegenheit viel anders finden / Nem⸗ 
lich / das er anderer ſeiner eigen nützigen geſche⸗ 
ffte vnd ſachen halben / zu volnziehung dieſes 
lange zunor bedachten Kriegs / die rechte zeit 
vnd gelegenheit nicht hat haben muͤgen. 


Ns kan aber menniglich / aus der groſſen 
vnerhorten Tyranney / domit er viel arme / from 
me Chriſten / in Nidderlanden verfolget / ſolch 
ſein gewiſſen / vnd furnemen leichtlich vrteilen/ 
vnd daneben auch wol mercken vnd vorſtehen / 
das er ſolch ſein furnemen / nicht vmb der ſch⸗ 
ein vrſach / noch vmb der vbermeſſigen gedult / 
gnade / vnd guͤte / willen die er einfuͤret / Son⸗ 
dern von wegen ſeins eigen nutzes vnd dont 
er feine gelegenheit / bey dem Hertzogen zu Guͤ⸗ 
lich / Cleue / vnd Berge vnd hernach bey dem 
Könige von Franckreich / deſto vnuorhinderter 
ſchaffen / ausrichten vnd volnbringen / auch 

einen anſtand mit dem Tuͤrcken machen moͤch⸗ 
te / angeſtellet vnd vorzogen . Ae 


Vnd eben dieſe vrſachen haben die vor⸗ 
trege / ſo er mit Vns / dem Landgranen Anno 
qu. zu Regenspurg / Vnd mit Ons / dem Chur⸗ 
fuͤrſten ʒu Sachſſen / Anno 44. zu Speyt auff ⸗ 
gericht / wie wir nun wol vorſtehen koͤnnen / 
auch vorurſacht. | 

So haben wir vns auch der ontrew / 
geſchwinden practicken vnd dieſes Kriegs / ſo⸗ 
uiel deſter weniger zunorfeben gehabt / Die: 
Weil er Vns den Landgrauen vnter ſeinem 
Zuge / nach Regenspurg / zu ſich jegen Speir 
erfordert / ſich ſonderlichs gnedigs gemüts / 
gegen vns angenommen / vnſern Nad wie 
die ſachen auff kuͤnfftigem Reichstage / zu 
Friede vnd Ruhe / des Reichs zurichten / ge⸗ 
fordert / Auch daneben begert / das roir 
vnſere Colloquenten vnd Auditores , auff 
ſein erfordern / widderumb zu dem Geſprech 
nach Regenspurg ſchicken wolten / mit ans 
gehengter danckſagung / das wir vng alſo 
mit jbrer Maieſtat Rethen / den von Gran ⸗ 
nebl vnd Naues / inn beyſein des Pfaltz⸗ 
grauen vnd feiner Aethe / auch der Wirt⸗ 
tenbergiſchen Geſandten / inn handelung be⸗ 
geben / vnd auch mit dieſer fernern anzeige / 
er wolte es Vns / wenn wir eigener Derjon 
auff den Reichstag kommen folten / zeitlich 
genug zuerkennen geben. | 


Vnd hat der von Ylanes/ bey vnſerm * 


des Candgrauen Cantzler / ſonderlich ange⸗ 


halten / er ſolte die vorſehung bey Vns thu⸗ 
en / domit die dinge / ſo fein Herre / . | 


fer‘ / alfo mit t Uns gehandelt dem Ene fl 
nicht furkemen / dann es möchte jme ſonſt / 
darauff bey demſelben allerley a es na 
| vorweis ſtehen. 


Vnd wie ſein intent principaliter / inn 
aller feiner beſehuͤldigung darauff ſtehet / vns 
mit dieſen feinen getichten / vorhaſſet zu ma⸗ 
—— / trennung vnd ſonderung zuerwecken / 

Alſo befleiſſtget er ſich auch deſſelben inn den / 
das er furgibt / das von vns nichts / dann 
vnrechtmeſſi iger gewalt / Tyranney / Placke⸗ 
rey / vnd zerſtoͤrung aller Policey / zuerwar⸗ 
ten So er Vns doch / darmit gewalt 
vnd vnrecht thut / vnd die dinge vielmehr 
bey jme zubefinden ſein / Dann was 
wir zu ſtraff der Plackereyen jedes mals fur⸗ 
genommen / iſt offenbar / Vnd bey etz⸗ 
lichen nicht die wenigſte vrſach / jhrer vn⸗ 
gunſt / vnd vnwillens ſegen Vns / das 
wir ſolche tedliche / vnehrliche / vnd Land⸗ 
friedbruͤchige handlungen / nicht haben lei⸗ 

den / noch denſelben zuſehen wollen . 
Wie ſich der genante Rayſer aber darinnen 
gehalten / vnnd wie ernſtlich er zu abſtel⸗ 
lung der ſelben . das iſt am 25 

ge 


tage / vnd ſonderlich den Erbaten Steten wol⸗ 


Welchermaſſen er auch vber fd vieler 7 


CThurfurſten / Fuͤrſten / vnd Stende anſuch⸗ 


en / den vorgemelten grewlichen vnd vnerhor⸗ 


ten Mord / an dem frommen Diaſio / vnſer 


vnd vnſer Mitvorwandten / bekanten wahren 
Chriſtlichen Religion halben / begangen / vn⸗ 
geſtrafft gelaſſen / wie er auch die Proceſs zu 


Insbruck / viel mehr geſtopfft / auffgehalten / 


uch was geſtalt man widder gemelts Dia⸗ 


fü Bruder / Morder vnd Todſchleger / Koͤ⸗ 
nig Ferdinandum zu offenung vnd forde⸗ 
rung / ſolchs rechten bringen moͤgen / Dauon 
weis man guten bericht zuthnen. 


Dis iſt vnſere warhafftige / gegrund⸗ 


te / vnd beſtendige vorantwortung / aller der 
vormeinten / nichtigen / vnd vnberoehrlich⸗ 


en vrſachen / fo Karl / der fich einen Rayſer 
nennet / Inn ſeinem jtzigen Drucke / widder 
Vns / hat offentlich ausgehen laſſen / die 


wir dann auch mit warheit / vnd wie zu re⸗ 


— genug danzuthun / vnd zubeweiſen wiſ⸗ 


Vnd wollen hierauff inn allen oberzelten 
fellen (die Religion ausgeſchieden) vor allen vn 
partbeifchen Chriſtliehen Potentaten / auch 
Churfuͤrſten / Furſten vnd Stenden des Nei ⸗ 
chs / dergleichen der gantzen Deudſchen Na⸗ 
tion / vnd allen frommenvnd ehrliebenden / re⸗ 

de / vnd antwort geben. e 


Vnd hat meniglich hieraus zuſehen vnd 
abzunemen / wie vngegruͤndet vnd vnbewerlich 
ſeine vormeinte nichtige vrſachen beſtehen / da⸗ 
durch er einen vnbillichen vñ vnbefuͤgten Krig / 
des vormeinten vngehorſams Halben / furs 


| Vnd das jme nicht gebuͤrt hat / vns / als 
Gott lob / vñ ſonder rhum / ehrliche vnbeſchol⸗ 
tene Churfurſten / vnd Furſten des Heiligen 
Reichs / Deudſcher Nation / vnd aus alten vnd 
loͤblichen / Churfuͤrſtlichen vnd Furſtlichen 
Heuſern vnd Stemmen geboren / vnd herko⸗ 
men / Auch dem geſagten Kayſer / von gebluͤte 
ebenburtig / vngefordert vnd vngehorter vnſer 

antwort / Defenſton vnd ſchutzwehre / vñ ſon⸗ 
derlich vmb ſo gros wichtige / ertichte auff la⸗ 
gen vnd ſachen / inn ſeine vormeinte Acht zuer⸗ 
kleren / vñ vns vnſerer leibe / Ehren / Standes / 
Wirden / Cande vnd Leute zuentſetzen / vnd zu 

Priuiren / Das laſſen wir die „ 
„ 5 ben 


ben furnemſte ausleger / auch alle vnparthey⸗ 
iſche / vornuͤnfftige rechtsgelerten vnd vorſten⸗ 
digen / beſagen vnd vrteilen. 


Dann ſo einem Roͤmiſchen Kayfer gebuͤ⸗ 
ren ſolte / mit einem Churfuͤrſten / Fuͤrſten oder 
Stande des Reichs / zunoran in ſolchen treff⸗ 
lichen / beſchwerlichen / vnd wichtigen ſachen / 
alſo vnuorhort vnd vngefordert / zufaren / wie 
ſich dieſer Karl / vormeinter Keiſer / gegen Vns 
vnterſtanden / So hette es der hochvornuͤnff⸗ 
tigen Conſtitucion / RKayſer Deinrichs / des fies 
benden / Nemlich wie in ſachen vorletzter Ma = 
ieſtat / oder in Crimine lefe Maieſtatis / vnd Re⸗ 
bellionis / Procedirt ſol werden / nicht beduͤrfft / 
welche doch mit treff lichem hohem rad / da⸗ 
rumb gemacht / das ſie ſampt andern des Rei⸗ 
che Rechten / von Roͤmiſchen Kayſern vnd mes 
niglich gehalten / vnd derſelben ſol nachgegan⸗ 
gen werden. | 
Vnd ober gleich ſagen wolte / er were der 
Rechte fatzungen nicht vnterworffen⸗ So 
kan er doch / vnd niemands / dis mit grunde vſi 
warheit widerlegen / Das bee Ray 
fer den Rechtẽ / nicht fo weit vnterworffen ſolte 
fein / als dieſelben in Goͤttlichen / natuͤrlichen vñ 
der Voͤlcker Rechten gegruͤndet / Wie dan Ray⸗ 
fer Heinrichs Conſtitucion diefer puncten hal⸗ 
ben / ſonderlieh / in jtʒtgemeltem Rechten Lede 
u 0% dembt. 

dembt iſt / Nemlich / das der fo vmb ſolche ſa⸗ 
chen beſehuͤldigt / in allwege Citirt / erfordert / 
vnd ſeine antwort Defenſion / vnd ſchutʒzwehre 
gehoͤrt / vnd was nicht geſtanden durch recht⸗ 
meſſige beweiſung ausgefuͤrt / ehe dann er da⸗ 
rumb Condemnirt / oder geſtrafft / ſolle werdẽ. 


Vnd das die er forderung vnd Citation / 
auch das des beſchuͤldigten antwort / vnd Des 
fenfion gehoͤrt / vnd nicht durch bloſſe Narra⸗ 
tion eins Rayfers/ Sondern durch gebuͤrliche 
anzal lebendiger gezeugen / oder mit glaubwir⸗ 
wirdigen / ſchrifftlichen vrkunden / welche nach 
gelegenheit der beſchuldigten Perſonẽ / ſtands 
vnd der ſachen groswichtigkeit / klerer dann die 
Sonne am hellen mittage / vberweiſet ſol wer⸗ 
den / aus Goͤttlichen / natuͤrlichen vnd der Voͤl⸗ 
cker Rechten / herfleuſt / vnd derhalben in eins 
Rayſers macht vnd gewalt nicht iſt / darwid⸗⸗ 
der einiche krefftige oder beſtendige ſchaffun⸗ 
ge / zuthuen / Solchs vormag wedder er / der 
genant Rayſer Rarl / noch jemands mit war⸗ 
hafftigen / vornuͤnfftigen grunde / zurviderſpre⸗ 
chen. 

Vnd zu dem / das ein jder RKayſer nach be 
ſchehen er wahl / dem Reich einen Eid ſchwe⸗ 
ret / deſſelben Rechte veſtiglich zuhalten / inma⸗ 
ſſen dann der Rapſer / ſolche vnd andere des 
Reichs Rechte zuhalten / auch geſchworen / 

So iſt er doch daruͤber ſouiel mehr ſchuldig ge⸗ 
weſt / vns nicht zunorgewaltigen / Sondern wo 
er zu vns vormeint hette / zuſprechen / ſolchs zu 
vorhoͤre vnd gebuͤrlichen Rechten zuſtellen / vnd 
kommen zulaſſen / Vns auch vnnorhoͤrt / 
vnd one vorgehenden ordentlichen Proceſs / in 
die Acht / vnd Oberacht / inn keinem wege zuer⸗ 
kleren / Dieweil er ſolchs zuhalten 
durch den offtberurten / Franckfurdiſchen 
Contract / darinnen gemelte vnd andere mehr 


2 Pacta vnd Condition / vorleibet / mit Brieffen 


vnd Siegeln bewilligt vnd Confirmirt / vñ mit 
ſeinem leiblichen Eyde / vnuorbruͤchlich zuhal⸗ 
ten geſchworn. 8185 — 
Vnd das ein RKayſer feine Contracten vñ 
Pacta / vnd inn ſonderheit / do die one das inn 
natürlicher gerechtigkeit / J uſtitz vnd billig⸗ 
keit / gegruͤndet / wie vorberuͤrte Franckfurdi⸗ 
ſche Pacta / der Citacion / Defenſion / vnd re⸗ 
chtlichs Proceſſes halben / darinne vnwider⸗ 


5 


ſprechlich gegruͤndet ſein / ob er die gleich ferner 


mit leiblichen Ayde bekrefftigt hat / wie genan⸗ 


valide / nichts ſchaffen kan / Sondern ſei⸗ 


ne widderige geſcheffte / gantz nichtig vnd vn⸗ 
hundig ſein / vnd dafur von meniglich gehalten 
| muſſen 


muſſen werden / Des wollen wir vns inn gleich 
nis auch / auff die Recht gezogen haben. 


Man lieſet vom Ariſtotele / des groſſen 


Monarchen Alexandrj Preceptorn / ob er wol 
ein Heide geweſt / das er jne gelernet / vnd jme 
geraten / Er ſolte ſeine zuſagen / vortrege / vnd 
Tontracten / ob er wol ein mechtiger Herre we⸗ 
re / veſtiglichen halten / Sonſt wurden feine 
ſachen keinen guten ausgang haben etc. Sol⸗ 


che genants Heiden / vormanung / ſolt jme der 


Kayſer bisher auch nicht vnbillich Haben laſſen 
zugemuͤte gehen / dañ hin vnd wider foedera vñ 
Contracten zumachen / vñ dieſelben nach erlang 
ter Commoditet / nicht zuhalten / wie in vielwe⸗ 
ge bisher von jhme beſchehen / wirdet gewiss 
lieh zu letzt auch nicht wel hinaus geben. 

So wil Gott trewe / glauben / vnd Ayde gehal⸗ 
ten / vnd feinen Goͤttlichen Namen vnuoracht 
haben / Wie ernſtlich er auch / den trew 
od der eidbruch / von anbegin der Welt / bisher 
geſtrafft hat / zeigen beyde Bibliſche vnd Mei > 


deniſche Diſtorien genugſam an 


Vnd fo ein Kayſer feine Contract vnd 
Pacta / zuhaltẽ nicht vorpflicht ſolt ſein / vñ ſon 
derlich die er geſchworen / ſo muſte ſeiner Ray⸗ 


ſerlichen macht / volkommenheit nach gegeben 
werden / das er recht hette Gott vñ Menſchen / 
8 1 i zubetri⸗ 


zubetrlegen / vnd wider G Gottes Gebot / vnd ſet⸗ 
negeſchworne Eyde / auch wider natürliche vñ 
der Voͤlcker Rechte / daraus die Obligation her⸗ 
fleuſt / zu handeln / welchs doch zuſagen eine of⸗ 
fentliche vnuorſehempte vnwarheit were. 


Dleweil dan vielberurte des Kayſers chan 
ekfurdiſche geſchworne Pacta / welche mit ſei⸗ 
nen Brieff vnd Siegeln / ſo offte es not darzu⸗ 
thun / vnd das er dieſelben / gegen Vns vnd vn 
fern Mitvorwandten nicht gehalten / Notorj / 
vnd kundbare ding ſein / Vnd dann keine Obli⸗ 
gation den andern teil vorbunden halten mag / 
do jme gebrochen. So iſt hieraus klar / 
das er wider feine RKayſerliche jegenpflicht / mit 
ſolcher vorbrechung gehandelt / vnd Wir vnd 
vnſere Mituorwandten / widderumb nicht Ob⸗ 
ligirt noch ſchuͤldig fein / jyne vor einen Raifer/ 
wie bienor mehrmals auch angezeigt / zuerken⸗ 
nen Nach dem er jegen Vns vnd vnſern Mit⸗ 
vorwandten das nicht gehalten / darauff wir 
ine ein mal vnd anders nicht / voreinen Bayfer 
angenommen gehabt. 


Vnd hierwidder hilfft vnd thut nichts 
das er berurte vberfarung / Gottlicher / natuͤrli⸗ 
cher / vnd der Volcker / auch vornuufftiger be⸗ 
ſchriebener Recht / vnd feiner geſehwornen 
Tontracten vnd Pacten / ʒu ende ſeins drucks 
vol? 


vormeint hat / mit den Clauſulen / Nemlich / 


aus Ray. May. macht volkomenheit / mit rech⸗ 
ter wiſſen / vnd aus eigener bewegnis ete. zu⸗ 


flicken / vnd zuerſetzen. 


Dann fie gelten / beſage aller Recht / ni⸗ 


ehts widder ſeine Pacta vnd Contracten / 


che er / wie ein jeder vnd quilibet zuhalten ſchuͤl⸗ 
dig iſt / Vnd ſonderlich / dieweil er die bey 
dem namen der allerhoͤchſten / Goͤttlichen Ma⸗ 
ieſtat zuhalten / vnd dawidder inn keinerley 
weiſe zuthuen / gefcbworen / So iſt 
auch one not alhie / dauon anzeigung zuthun / 
inn welchen fellen / vnd wes wirgligkeit / eine 
jede derſelben Clauſeln / fonft zu recht fein 
mag / dann es thut zu dieſem handel ni⸗ 


sbts. | 


VDnd nach dem hieraus die vorberuͤrte 
nullitet vnd nichtigkeit / ſeiner vormeinten 
Achtserklerung / auch vnterſtandener Pri⸗ 


wel⸗ 


uirung / ſampt der Ab ſoluirung vnſer Lehen⸗ 


leute vnd vnterthanen / von jbren pflich⸗ 
ten etc. klar erſcheint / vnd dieſelbe nullitet zu 
recht Notaria iſt. So wirdet ſich vngezweiffelt 
niemands anmaſſen / vns darauff vor geechtig⸗ 


ten zu halten / Ader widder Vns / vnſer Land 


vnd Keute / als den beſchriebenen Recht 


en / 
vnd 


vnd des Heiligen Reichs Landfrieden zuwid⸗ 
der / ʒuhandeln / Dieweil ſolche nichtige 
vnd vnbundige Acht / nicht mehr iſt / noch zu 


recht wircken kan / dann keine Acht. 


So haben wir auch zu vnſer beyderſeits 
Cehenleuten / vnd vnterthanen dis gnedige vnd 
vngezweiffelt vortrawen / ein eder werde ſeine 
ehre vnd pflichte / ſo er vns gethan / als ein ge⸗ 
t rewer vnd gehorſamer / bedencken / vnd ſich zu 
der vntrew / wie der vormeinte Keiſer / im ſchein 
vielberuͤrter ſeiner nichtigen Achtserklerung / 
gerne ſehe vñ wolte / gar nicht bewegen laſſen / 
Sondern die ſehwere Peenen des meineides 


vnd andere ſtraffen / der Recht betrachten. 


Vnd nach dem droben berurt / dadꝛder 


Kayſer alle betruͤbung / vorhinderung der Rei ⸗ 


chs hendel vnd des Rechten / auch allen mis ⸗ 
trawen durch fin Wormbſer Edict ſelbſt ge⸗ 
pflantzt / wie er dann auch daſſelbe bis auff den 
heutigen tag / ob wol Wir vnd vnſer Mitvor⸗ 
wandten vielmals / darumb gantz vnterthenig⸗ 
lich angeſucht / niemaln hat wollen Caſſiren 
odder auffheben / Solchs iſt die warbeit. 
Dann was er bey dem Pebſtiſchen anhang / 


domit vor einen trotz / vnd hart muͤtigkeit / vns 
dieſes teils zu widder erweckt / das ſie ſeind der 


zeit nur one vnterlas / darauff W 
pe 


fie ung möchten vordrucken / vñ vber vns jhres 


gef allens hergehen / das geben Dertzog Mein⸗ Il 
richs von Braunſchweig / vnterſtandene ben 2 
del klar genug / Wir wollen etzlicher vorſtorbe⸗ I} 
nen geſchweigen. eee ee | 1 
Vnd welcher geſtalt / genanter von Braun I 
ſchweig / vnd andere / lange vor dem Reichs ⸗ Il 
tage zu Augspurg / beſchwerliche Bundnis zu | 
vnfer / vnd vnſer Lande vnd Leute / vnd vnter⸗ 11 
thanen / vorterben / miteinander gemacht / vnd 11 
ehe dann Wir vnd vnſere Mituorwandten / vn⸗ un 
ſere Schmalkaldiſche Chriſtliche Defenſiff 901 
vorftendnisanffgericht 7 Darzu vns / dann 11 
der geſagte Kayſer / mit feinem hochdrenli⸗ j 
chem vnd geſchwinden / Augspurgiſchen ge⸗ kl) 


gebenen Abſchiede / das er gut vnd blut / No [in 
nigreiche / Lande vnd Ceute / widder vns zu ⸗ 
ſetzen wolte / furnemlich gedrungen / Das iſt 
auch wol wiſſentlich. | 


So hat man Vns auch / vnd vnſere Re ⸗ 
ligionsvorwandten / auff den Reichstegen ſeind 


dem offtberurten Ediet / vnter andern gepla⸗ 1 
get Vnd Vns weren wollen / fpeifesugenies 11 


ſſen / die Gott mit danckſagung one pnterfch = 14 
ted / zeit vnd tage / zugebrauchen / frey gelaſ⸗ N) 
fen / Allein darumb das der Babſt / als der An⸗ "1 
tichrift / durch feine Teuffels leren / vnd ſatz⸗ 1 
nd J ungen . 


ungen widder Gottes ordenung / darinne vor⸗ 


bot gemacht. 


Hieruber hat man vns auch nicht wol⸗ 
len vorgoͤnnen / Gottes Wort vnd ſein Heiligs 
Euangelium / inn Kirchen ʒunorkuͤndigen laſ⸗ 


ſen. 


Auffm Reichstage zu Augsburg⸗ do wir 
eine Kirche/ vor des Kayſers ankunfft daſelb⸗ 
ſten / erlangt hatten / Begerte er / das keine Pre⸗ 
dicanten predigen ſolten / dann die er wuͤrde vor 
ordnen laſſen / welche das heilig Euangelium 
lauter vñ reine one gezencke predigen ſolten / Da 
rinne wir jm auff gutem vortrawen⸗ auch gefol 
get. Aber was er por Gottloſe / vngeſchickte⸗ 
vnuorſchemete Buben / vor Predicanten auff ⸗ 
ſtellen lies / das iſt nicht heimlich · Pi 


„ wiewol es bey den Deudſchen Rays 
ſern / alwege alſo gehalten vnd herkommen / 
So ein Churfuͤrſt odder Fuͤrſt / auff eins Kay⸗ 
ſers beſchreiben / einen Reichstag perſonlich 
beſucht / vnd den Rayſer vmb erleubnis wid⸗ 
der abzureiſen begruͤſſet / das er daruber / dan 
was mit ſonderlichem guten willen bey jme 
erlangt / nicht auff gehalten iſt worden · So 
hat doch Karl / der genante Reiſer / vnſerm des 


Churfuͤrſten Derm’datern/ ſeligen / vber ge? 
geben gleite nicht erleuben wollen / Sein 
lieb iſt auch / mehr dann einſt / glaublich vor⸗ 
warnt worden / wo ſie wuͤrden abreiſen wol⸗ 
len / So were beſtalt / das man ſie nicht 
hinweg / noch aus der Stad Augspurg kom 
men laſſen ſolte. ic] 75 30 


Vnd zu andern gefehrligkeiten / ſo da⸗ 
ſelbſt furgeweſt / So iſt nicht gar lange / 
das aus Welſchen Landen geſchrieben wor⸗ 
den / wie ein Spaniſcher Biſchoff / dem RKay⸗ 
ſer zu Augspurg geraten ſolt haben / das er vns 
zu ſich beſeheiden / vnd als dann Toͤdten / 
vnd juguliren / vnd die Coͤrper zum fenſter hie⸗ 
naus werffen laſſen ſolte / Als dann wuͤrden 


die andern / fo vnſer Confeſſion anhengig / 


dauon wol abſtehen / vnd vnſere bekante Tere 
nicht weiter einbrechen. 


Ferner hat das Wormſer Edict / vnd des 
Rayſers Bebſtiſcher Abſchied / denn er mehr ⸗ 
berurts orts / zu Augspurg gemacht / vorur⸗ 
ſacht die zerrättung / des rechten am Cham ⸗ 
mergerichte / Inn dem das er Vns vnd vn⸗ 
fern Confeſſion Dorwandten / die / mitbefe + 
tzung deſſelben Chammergerichts/ So 
ons / doch der ee ordenung 


nach 


nach mit gebuͤrt / dadurch genommen / Nach 
dem inhalts deſſelben Abſchieds / keine andere 
Perſonen / dann Bebſtiſcher Religion / daran 
vorordent ſolten werden / Daraus vnſere Re⸗ 
cuſation / danon hieuor genugſam erklerung ber 
ſchehen / ſo er vns nun gerne vor eine vorhin⸗ 
= N des Kechten / auff legen wolte / erfol⸗ 
get iſt | | 


Zu dem das er auch / jegen vnſers des Chur 
fuͤrſten ʒu Sachſſen Vettern / Dertzog Fride⸗ 
richs Churfuͤrſten etc. erzeigten wolthat / vn⸗ 
ſern herrn Datern / ſeligen bis inn ſeinen tod 
mit der Chuͤre zu Sachſſen / nie belehnen wol⸗ 
te / Allein der Religion halben / auff das Worm 
ſer Edict / wie er S. L. zu Augspurg durch 
Graff Heinriehen von Naſſaw / vnd ertzliche 

andere ſeine Rethe anzeigen lie. 


Hatt auch aldo mit den andern Chur⸗ 
füriten / von ſeins brudern Koͤnig Ferdinandi 
Walhe Practicirt / vñ dieſelbe widder die guͤlde 
ne Bulle furzunemen / beſchloſſen / vnd genan⸗ 
ten vnſern Derrn Vatern / dauon gentlich aus 
geſondert / das nun gedachter vnſer Herr Va⸗ 
ter vnd Wir / mit ſoleher des Kayſers gewalt ⸗ 
barn vñ trewbruͤchigen handelungen / wol ſol⸗ 
ten zufrieden geweſt ſein / Vnd vnſere rechtliche 
notturfft vnd Oppoſition dawidder zutbun⸗ 
Aan vnterlaſſen 


vnterlaſſen haben / das hat er ſelbſt wolzermeſ⸗ 
ſen / Wie es S. & vnd vns zuthuen geweſt. 


Vnd wiewol wir beide / aus ſolchen erzel⸗ 
ten gefehrlichen beſchwerungen / vnd der glei⸗ 


chen mehr / genugſame vrſachen gehabt het⸗ 


ten / bey des Kayſers leben / keinen Reichstag 
perſoͤnlich weiter zubeſuchen / odder auch zu⸗ 
beſchicken. Vnd ſonderlich Wir / der Chur⸗ 
fuͤrſt / dieweil König Ferdinand / viel Reichs ⸗ 
tege an ſtad / vnd auff beuehl des Rayſers / dar⸗ 
nach vorwaltet / welchen wir vor einen Noͤmi⸗ 
feben Konig mit Reuerentz vnd Tittel / eins 6: 
miſchen Koͤnigs zuerkennen nicht ſchuͤldig ge⸗ 


weſt⸗ So haben Wir dannoch beide 


hieran nieht mangel fein laſſen / allein hiernmb / 


domit vns jhe keine vorhinderung / der Reichs 


hendel noch des Tuͤrcken widderſtands halben 
mit warheit / ſolt moͤgen auffgelegt werden / 
Darumb vns auch ein jeder erbars gemuͤts vnd 
vorſtands / ſoniel mehr des Kayſers auff la gen / 
das wir die Reichs hendel vorhindert ſolten ha⸗ 
ben / wirdet wiſſen entſchuͤldigt zuhalten. 


Endlich iſt aus dieſem allem klar / das der vor 
meinte Rayſer / meinet vnd vorhat / vnter dem 
ſchein / ſeins ertichten vngehorſams / die wah⸗ 
re Chriſtliche Religion / die etz Eutheriſch nen > 
net / zuuorfolgen / zunortilgen / vnd entlich 
auszurotten. Und 

Vnd das er vnd der Babſt / dieſen Krieg 
wider die Proteſtirenden / vnd die / ſo wider das 
vormeinte partheilich Concilium Proteſtirt ha 


ben / auch widder die / fo mit vns in einung ſte⸗ 


hen / vnd alle die / welehe (wie fie es nennen) in 
dieſen misbreuchen / vnd jrthumb ſein / alleine 
auff den furſatz angericht vnd furgenommen / 
den etwan vbel vnd vnchriſtlich / geraubten ges 
horſam / des Stuls zu Rome / dodurch widde⸗ 
rumb zuerzwingen. 


Es kan auch aus dieſem allem / ein jeder 
Chriſt / vnd ehrliebender ermeſſen / das Wir / 
vnd vnſere Mitvorwandten / Gsttliche / Recht⸗ 


meſſige / gegruͤndte / vnd vberfluͤſſige / vrſach ge 


habt vnd haben / dieſen vnſern genotdrengeten 


Defenſiff Zug / furzunemen. 


Dienſtlich / vleiſſig / vnd freundlich / der 
halben bittend vnd gnediglich erſuchend / ein 


jeder wolle dem / ſo dawidder mit vngrunde / 


vnd betrug furgebracht / nicht glauben geben / 
Sondern vns alſo in der warbeit entſehůldigt 
halten / Vnd darauff / dieweilnumehr of⸗ 
fenbar am tage ligt / das dieſer des Reifers Arie 


eg / die vordruckung der Religion / vñ des vater⸗ 


andes / Deudſcher Nation / angehet / feine 


huͤlffe / beyſtand vnd vormoͤgen / bey Vns / vnd 
onfer Mitvorwandten auffſet zen Das 


wollen 


guͤnſtiglich beſchulden / vnd inn 
0 gnaden vnd gutem erkennen. 


Datum inn vnſerm Feldlager vor Ingolſtadt /- 


den andern tag Septembris / Anno 
| ö ur » ev £ 

pPſfalmo GIN. 
„ Ott mein Rhum / Schweige nicht. 


x x 


Zungen. 


halben / Ond ſtreiten widder mich on vrſach. 


Aber du HERR / HERR fen du 
mit mir / vmb deines Namens willen Denn 
deine Gnade iſt mein Troſt / errette mich 


wollen Wir / vmb einen jeden / wie ſich ſeinem 
Stande nach geburt / freundlich vordienen / 


€ 47 Denn ſie haben jr Gottloſes vnd 5 
alſches aul widder mich guffge⸗ 
than / Und reden widder mich / mit falſcher 


Vnd ſie reden gifftig wider mich allent⸗ 


Des Babſtes vnd 
Keiſerlicher Maieſtat Duündats a aus 


dem Latein jns Deudſch 
kranfferiert. 


Ls ſich dann das Deudſch 


Land genand Germania / nun 
577 W viel verſchiener Jar / in groſſem 
4 Vrrthumb vnd miſglauben erfun 
den 1 vnd nun etliche Jar darinnen verhar⸗ 
ret / daraus zubeſorgen / groſſer ſchaden 
verderbnis vnd zerſtoͤrung des Deudſch / 
lands / ſich zutragen moͤchte / Vnd als man 
nun etliche zeit / allwegen ſolchem miſglau⸗ 
ben ein fůrſehung hat wollen thun / damit 
ſpenn vnd jrrungen zutiermeiden / vnd das 
Deudſchland in guter einigkeit ʒubebalten / 
hierauff ein offen vnd gemein Concilium zu 
Trient berufft vnd gebalten worden iſt / da 
aber die Proteſtierenden / mit ſampt dem 
& Söll aldiſchen Bund /gered/ Pr ie 
ich 


ſich nicht in ein ſolch Concilium ergeben och 
darein komen wolten / welches Concilium 
auff den dritten Sontag im Aduent nechſt 
verſchienen / angangen / Darnach mit der 
Gnaden Gottes gehandelt / damit es ein 
fuͤrgang nemen möcht, 


Sierauff Bebſtliche Heilig keit vnd Rey⸗ 
ſerliche Mayeſtat / fur gut vnd fruchtbar 
angeſehen / das ſie miteinander dieſe nachge⸗ 
ſchriebene Capitel vnd Artickel auffgericht 
vnd angenomen haben / vnd die gantz jnn 
allen trewen / einander zu halten vnd nach⸗ 
zukomen / vnd das zu Eer vnd Lob Gott 


dem Allmechtigen / vnd zu guter emig keit als 


ler meniglichem / in ſonder dem Deudſchen 
Land / ſo man Germamam nennet. 


Zum Erſten / das fein Rey ſer. ay. 


in dem Namen Gottes / vnd mit al vnd 


beyſtand Bebſtlicher Hetligkeit / ſolle anfa⸗ 
hen / auff nechſtkuͤnfftigen Brachmonat ſich 
zu růſten / vnd ſich mit Kriegs leutten / auch 
was zum Kriegen gehoͤrt / verſehen / wider 
die / ſo wider das Concilium Proteſtiert 
e K haben / 


0 


haben / vnd wider den Schmalkaldiſchen 
Bund / auch wider alle die / ſo in dieſem miß⸗ 
glauben vnd jrrthumb ſein / im Deudſchen 
land / vnd das mit allem ſeinem gewalt vnd 
macht / damit er ſie widerumb bringe / in den 
alten / warhafften / vngezweiffelten Glau⸗ 
ben / vnd Gehorſam des Heiligen Stuls / 
Doch zwiſchen dieſer zulauffenden zeit / JOH 
fein Beyferliche Mapyeſtat / allen möglichen 
vleis vnd ernſt ankern / ob er die wider ſpen⸗ 
nigen / gůttiglich one Krieg / inoͤcht wider⸗ 
rumb zu dem alten Glauben vnd Gehorſam 
des Heiligen Stuls bringen / Doch nichts 
deſto minder ſo ſoll Er ſich růſten / ſo in der 
obgemelten zeit / ſolchs in der gůtlicheit nicht 
geſtillet moͤchte werden / Das als dann ſein 
Key ſerliche Mapeſtat zu dem Krieg geruͤſt 
vnd gefertigt ſey. 


80 Item / das fern Keyſerliche Mayeſtat / 
ein Vertrag noch vberkomnis / mit denen / 

ſo wider das Concilium Proteſtiert haben / 
oder mit dem Schmalkaldiſchen Bundt / 
noch mit keinem andern / ſo in dieſem miß⸗ 
glauben ſind / annemen / noch ee 


ſolle / das / ſo dieſem Krieg / oder Glauben / 
der Heiligen Chriſtlichen Kirchen widerig / 
oder derſelben zu nachtheil reichen möchte 
one erlaubnis vnd bewilligung Bebfllicher 
Heiligkeit / oder der Legaten d es Heiligen 
Stuls. 


Item / das Bebſtliche Heiligkeit ſchůldig 
vnd pflichtig ſey / in Monats friſt / nach be⸗ 
ſtetigung dieſer Capittel / zu Venedig / in gute 
gewarſam zuerlegen / Nemlich hundert tau⸗ 
ent Cronen / welche mit ſampt den andern 
hundert tauſent Cronen / ſo fein heilig keit gen 
Augſpurg gelegt hat / durch feiner ceiligkeit 
Regenten / auch zu dem Krieg verbraucht 
werden ſollen / vnd ſonſt zu keiner andern 
ſach / So aber der Krieg nicht ein fuͤrgang 
neme / ſonder gewend wurd / als dan moͤge 
ſein Seilig keit ſolche zwey mal hundert tau⸗ 
ent Cronen / widerumb zu jhren handen 
nemen. 


Item / das Bebſtliche heilig keit verpflicht 
ſey / das er zwelff tauſent Italiauer zu Fus 
beſolden ſoll / vnd fůnff bundert ringe Pferd 

in ſeinem Coſten / vnd die Sechs Monat zu 
dieſem Krieg vnterhalten / vnd bey jne ha⸗ 
ben / einen ſeiner Legaten / der ſte Regier / 
vnd perſonlich bey jnen ſey / ſampt den vbe⸗ 
tigen Haubtleuten / So aber der Krieg vor 

dechs Monaten geendet wůrde / als dann 


re 


hat fein Heiligkeit ſo viel beuor. 


Item / Bebſtliche Heiligkeit hat auch ver 
williget / das Keiſerliche Maieſtat ſolle vnd 
můge / den halben teil aller Kirchen in Hiſpa 
nien / einen Jars eingang oder nutzung ein⸗ 
nemen / vnd ſolch gut zu dem Krieg verwen 
den / wie dan der Keyferlichen Mayeſtat / 
die Brieff / oder Bullen / worden ſein / in ge 
meiner form / wie gebreuchlich / ſolche Bul⸗ 
len zu geben. . 


Item / Bebſtliche Heiligkeit / hat auch ver 
williget / das Reiftrliche Maieſtat ſolle vnd 
möge / fur Fůnff mal hundert tauſent Eros 
nen / Rennt / Zins / Guͤlten oder Lehen / der 
Cloͤſter in chiſpamen / verkauffen / Vnd ſolch 
Gelt an dieſen Krieg legen vnd brauchen / 
vnd. ſonſt zu keinem andern nutz / jedoch mit 
| dieſem 


dieſem auhang / das fein Reiſerliche Maie⸗ 
ſtat ſolle den Cloͤſtern / denen er dann jre gů⸗ 
ter / Zins / oder Lehen verkaufft / aus feiner 


Mapeſtat Finſen / Lehen / oder Einkomen / 
ſo er hat / es ſey / ſo man nent / Intrada / 


oder ander feiner guter nůtzungen / als viel 
dagegen verſetzen in gelt / das ſich dem ver⸗ 
kaufften / vergleichen moͤge / Vnd darumb 
das fein Heiligkeit in vuerhorte fach ver; 
williget / So ſoll ſolch verbriefen der EIS; 
ſter gůter verenderung / fo jnen erſetzt ſoll 
werden / geſchehen / mit allen guten mitteln / 
vnd nach ſeiner Heiligkeit gefallen / vnd mit 
ver willigung ſemer Com miſſarien / angeſe⸗ 
hen / das ſolchs viel antreffen iſt. 


Item / ſo es ſich begebe / oder zutrüg / das 


einiger Fůrſt / oder Herrſchafft ſich erhů be 
on beſondere / billiche / Ehrliche / vrſachen / 
vnd ſich fůrnemlich Bebſtliche Heiligkeit / 
vnd Reyjerliche Mayeſtat / in dieſem jrem 
furnemen vnterſtünden / zu beteüben vnd 
zuuerhundern / Das als dann fein eiligkelt 
vnd Reiſerliche Raieſtat / einer dem andern 
ſchuldig vnd verpflichtig ſeien / einander mit 

ii allen 


IM % 


allen mirtlen beyſtand zuthun / nach allem 


vermoͤgen / ſolche verhinderung einheluglich 


zu rechen / damit ſie an dieſem jrem gutem 


furnemen / nicht geirret noch gehindert wer⸗ 

den / welche verpflicht / ſoll / alle dieweil jun 
krefften ſteen / als lang dieſer Krieg weret / 
vnd noch Sechs Monat darnach. 


Item / ſie laſſen auch jeden Chriſtlichen 
Fuͤrſten oder Serrſchafft / fie ſeien Geiſtlich 


‚oder Weltlich des Deudſchen Lands / vnd 


gemeiniglich allen andern Fuͤrſten / Sten⸗ 
en / vñ Communen / des Chriſtlichen Glau 
eng / freye wahl / das ſie zu jnen moͤgen jnn 

dieſe Bändnis tretten / vnd kommen / jeder 


* 
* 


nach feinem Stand vnd vermögen / Mit 


eſch werd vnd eer / die dann darzu von 


3 
Der b 


noten ſein mag. 


Item / zu merer erleuterung vnd fichers 
heit / der obgeſchriebnen Artickel / vnd Ca⸗ 
pitel / ſo ſollen ſie angenomen / vnd beſtettet / 
vnd durch das gantze Conſſtorium der 
Car dinel / auch durch fein Seiligkeit vnd 


Keiſer. May. trewlich vnd ſteet / on alle ge, 
uerde / gehalten werden. Se Item 


5. 


Item / als dann im andern Capitel ſich 
erleutert / das dieſer Krieg / ſolle angefangen 
werden / durch Keyſer. May. / auff ange⸗ 
henden Brachmonat / verſteet ſich in dieſem 
Brachmonat / als man alt nach Chriſti ge⸗ 
burt / Tauſent Fůnff hundert vnd Sechs 
vnd Viertzig Jar / Dann dieſe Capitel ſein 
wol vor langſt geſchrieben / vnd ſich des ver 
einbaret / Aber fie ſeind erſt zu Rom enter? 
ſchrieben / durch Bebſtliche Heiligkeit / auff 
den Sechs vndzwentzigſten tag des Brach 
monats / Tauſent Fuͤnff hundert vnd ſechs 
vnd viertzigſt / in bey weſen des Woch wr⸗ 


> 


digſten Herrn / des Cardinals von Trient 


vnd des Herrn Don. Gien. de Vbna / Rei⸗ 


ferlicher iapeſtat Rath / Legaten / vnd 
Sandbotten. 


Actum vnd beſchloſſen 
zu Rom / Den XXVL 
Brachmonats. Anno. ꝛc. 
XLVL Wie oblaut. 


